ZVONKO OBRADOVIĆ: Treba pomoći zdravom delu privrede - Nira Press\nPočetna » ZVONKO OBRADOVIĆ: Treba pomoći zdravom delu privrede\nNaša privreda kroz izveštaje o poslovanju pruža sledeću poruku: privrednici znaju da rade ali nemaju sa čim da rade, jer nemaju novca. Zaduženost i finansijski problemi dominiraju – na jedan dinar svog kapitala preduzeće ima pozajmljena dva dinara. Zato treba videti kako da im se taj teret olakša, jer u suprotnom, trend će biti još negativniji\nSlika srpske privrede pokazuje određene višegodišnje trendove: isti ili sličan broj od oko 330.000 privrednih subjekata, postoji još od 2008. godine. To nije dobro jer bi trebalo povećati broj preduzeća, odnosno, trebalo bi podstaći privatno preduzetništvo i osnivanje većeg broja privatnih firmi, pa time zapošljavanje u javnom sektoru ne bi bila jedina opcija za budućnost.\nDrugo, slika naše privrede pokazuje da pozitivno posluje, u kontinuitetu, jedan deo naše privrede, a to je oko 53.000 privrednih društava, od ukupno 93.759, čiji su ispravni finansijski izveštaji uzeti u razmatranje u ovogodišnjoj analizi o poslovanju privrede koju je objavila APR. Tako je bilo i u podacima za 2008. godinu i kasnije, jer taj deo privrede brzo reaguje na promene na tržištu i brzo se snalazi. Iako ispod radara javnosti, preduzetnici su, takođe, bolji deo privrede jer 95 odsto preduzetnika posluje pozitivno – kaže Zvonko Obradović, direktor Agencije za privredne registre (APR), odgovarajući na naše pitanje o tome kakva je slika srpske privrede, posmatrano iz ugla prvog čoveka centralnog privrednog registra.


Alen Delon - Blic Online\nSlavni glumac stigao u Beograd (VIDEO)\nSlavni glumac Alen Delon upravo je sleteo na beogradski aerodrom "Nikola Tesla".\nAlen Delon uspešno operisan, uskoro izlazi iz bolnice\nFrancuski glumac Alen Delon dobro se oseća posle operacije kojoj je bio podvrgnut prošle nedelje, saopštila je danas njegova ćerka Anuška.\nPočast Alenu Delonu na Kanskom festivalu\nFrancuskoj filmskoj legendi Alenu Delonu biće odata počast na ovogodišnjem Kanskom festivalu projekcijom filma “U zenitu sunca” (Plein Soleil) Renea Klemana iz 1960, u kojem je igrao prevaranta Toma Riplija, svoju prvu zapaženiju ulogu.\nSatovi Alena Delona prodati za 443.000 evra\nLuksuzni satovi poznatog francuskog glumca Alena Delona, koji su se našli na jučerašnjoj aukciji u hotelu Solomon Rotšild u Parizu, prodati su za ukupnu cenu od oko 443.000 evra (590.000 dolara).\nAlen Delon primljen u bolnicu\nFrancuski glumac Alen Delon (76) primljen je jutros u američku bolnicu u Nejiu, u predgrađu Pariza, saopštili su članovi njegove porodice i bliski saradnici.\nŽENEVA - Švajcarski mediji javljaju da je jedna devojka ranjena nakon što je pucano jednom ili nekoliko puta u stanu francuskog glumca Alena Delona u Ženevi, prenosi AP.


Obaveštajna služba SAD: Rusija će se mešati u izbore 2020. godine - Sputnjik Srbija\n12:55 15 Jul 2020\nUdarna vest: Vučić: Razgovaramo sa jednom zemljom, vakcina možda do kraja godine\nObaveštajna služba SAD: Rusija će se mešati u izbore 2020. godine\n16:27 29.01.2019 (osveženo 16:54 29.01.2019) Preuzmite kraći link\nRusija će pokušati da se meša u američke izbore 2020. godine, uz pomoć društvenih mreža, izjavio je direktor nacionalne obaveštajne službe SAD Den Kouts.\nTramp pobesneo posle obraćanja: Oteraću više od 11 miliona ljudi!\n„Naši protivnici i strateški konkurenti verovatno već gledaju na američke izbore 2020. godine kao na mogućnost da prošire svoje interese“, navodi se u pismenom svedočenju Koutsa pred Komitetom za obaveštajne poslove senata SAD.\nPo njegovim rečima, protivnici i konkurenti SAD će „sigurno izvoditi operacije za vršenje uticaja u onlajn-prostoru, kako bi pokušali da oslabe demokratske institucije, potkopaju saveze i partnerstva SAD“.\n„Rusija će na društvenim mrežama nastaviti da se fokusira na eskalaciju napetosti — socijalnu i rasnu, potkopavajući poverenje prema vlastima i kritikujući političare koji se smatraju antiruskim“, naveo je Kouts.\nOn smatra da će Rusija i Kina sarađivati u borbi protiv SAD. Po njegovim rečima, Iran, Kina i Rusija predstavljaju „posebnu pretnju“ za SAD i njihove partnere.\nKouts dodaje da Moskva pokušava da potkopa poredak koji je nastao posle Drugog svetskog rata i iskoristi medijske resurse za stvaranje „podela u društvu“. On nije isključio da Rusija može izvesti niz sajber napada sa ciljem da se izvrši „uticaj na predstojeće izbore za predsednika Ukrajine“ koji su planirani za 31. mart.\nOptužbe za „mešanje“\nNakon predizborne kampanje za predsedničke izbore 2016. godine Rusija je optužena za mešanje u izbore. Istragu o tom slučaju, kao i navodne Trampove veze sa Moskvom, koje negiraju i Bela kuća i Kremlj, vode FBI i Kongres. Specijalni tužilac za tu istragu je bivši direktor FBI Robert Miler.\nRusija je više puta odbacivala optužbe da pokušava da utiče na izbore u Sjedinjenim Američkim Državama, a portparol Kremlja Dmitrij Peskov ih je nazvao „apsolutno neosnovanim“. Govoreći o navodnom mešanju Rusije u izbore u različitim zemljama, ministar spoljnih poslova Rusije Sergej Lavrov je izjavio da nema nikakvih činjenica koje to potvrđuju.\n12:47 Ruski tenkisti uništili uslovnog protivnika kod Nižnjeg Novgoroda /video/\n12:31 Vučić: Razgovaramo sa jednom zemljom, vakcina možda do kraja godine\n12:16 Nove mere u Srbiji: Maske obavezne i na otvorenom, zabranjeno okupljanje\n12:11 Rusija i Turska uskoro obnavljaju vazdušni saobraćaj\n12:11 Srbiji od EU milion evra za za angažovanje 200 zdravstvenih radnika


Napad ukrajinske vojske na jugu DNR zaustavljen, 10 vojnika poginulo - Sputnjik Srbija\n19:18 04 Avgust 2020\nNapad ukrajinske vojske na jugu DNR zaustavljen, 10 vojnika poginulo\n16:13 14.10.2016 Preuzmite kraći link\nNapad ukrajinskih snaga bezbednosti na jugu Donjecke narodne republike je zaustavljen, ukrajinska strana pretrpela je gubitak od više od deset ljudi. Oružane snage Ukrajine nastavljaju da gađaju iz minobacača položaje ustanika i da izvode pregrupisavanje, rekao je novinarima predstavnik Ministarstva odbrane samoproglašene DNR.\nRanije je saopšteno da je četa ukrajinskih snaga bezbednosti prešla u napad na jugu DNR i da je pet vojnika poginulo.\n„Napad protivnika je zaustavljen, ali ukrajinska vojska i dalje puca iz minobacača kalibra 120 i 82 milimetra. Protivnik izvodi pregrupisavanje i pokušava da evakuiše svoje ubijene i ranjene“, saopštio je predstavnik vojnog resora DNR.\n"Nakon artiljerijske vatre uz primenu oružja kalibra 152 mm, neprijateljske jedinice prešle su u napad snagama do jedne pešadijske jedinice u naseljenog mesta Lenjinskog na jugu Donjecke oblasti“, izjavio je predstavnik Ministarstva odbrane DNR.\nukrajinske snage, ofanziva, DNR, Donjeck, Ukrajina


Jeftini letovi iz Srbije do Gambije - Avio karte Srbija Gambija - eSky.rs\nAvio karte iz Srbije do Gambije\nPretražite letove iz Srbije do Gambije\nProverite najbolje prilike za letove iz Srbije do Gambije\n✔ Postoje li posebne ponude za letove iz Srbije do Gambije na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Gambije?\n✔ Ako rezervišem let iz Srbije do Gambije, mogu li da rezervišem ujedno i smeštaj?\n✔ Koje avio-kompanije nude letove iz Srbije do Gambije?\nBudite sigurni, da na eSky.rs ponuda letova iz Srbije do Gambije uključuje ne samo niskotarifne avio-kompanije, već i one koje su specijalizovane za visoki standard.


BalkanMagazin :: NIS pomaže adaptaciju dečijeg dispanzera u Kikindi\nAntigenski test džabe – božićni poklon češke vlade narodu\nTurska: Zabrana pušenja na svim javnim mestima\nZašto francuski lekari sumnjaju u Fajzerovu vakcinu: Euforija više služi berzama, nego zdravstvu?\nTragične scene u Poljskoj - kao proletos u Bergamu!\nJirži Mencl je umro od korone\nMala a razdeljena Belgija najteže pogođena pandemijom\nFrancuska opet uvodi karantin zbog korona virusa: Da li će Makron „spasiti“ Božić?\nEU: kumulativni broj novih slučaja zaraze tokom poslednjih 14 dana\nLekari kritikuju Makrona: uvodi policijski čas umesto da poveća broj bolničkih kreveta\nRekordni broj zaraženih na svetu - oko 383 hiljade za jedan dan\nBritanske korona specifičnosti: alkohol posle 22h samo u parlamentu\n„Španska groznica“ usmrtila 50 puta više ljudi nego korona (dosad)\nsreda, 16. septembar 2020 00:00\nKaravan „Zajednici zajedno“ u Domu zdravlja u Kikindi. NIS donirao sredstva za rekonstrukciju i adaptaciju dečjeg dispanzera, kao i vozilo hitne medicinske pomoći sa pratećom opremom.\nŽeleći da doprinese unapređenju kvaliteta zdravstvenih ustanova u kojima se leče najmlađi, kompanija NIS je svojim karavanom „Zajednici zajedno“ nastavila da obilazi zdravstvene ustanove u opštinama i gradovima širom Srbije. Ovoga puta stanica je bila Kikinda, gde su predstavnici kompanije NIS, zajedno sa članovima Kluba volontera, obišli Dom zdravlja u ovom gradu. Ovoj ustanovi je kompanija donirala sredstva za rekonstrukciju i adataciju dečjeg dispanzera, kao i vozilo hitne medicinske pomoći sa pratećom opremom, u ukupnoj vrednosti od 17 miliona dinara. Istovremeno, NIS-ovi volonteri su ovom prilikom sproveli i akciju uređivanja prostora ispred Doma zdravlja.\nSaša Tanacković, član Gradskog veća Grada Kikinde, zadužen za privredu i investicije, istakao je da je ova donacija, koja podrazumeva nabavku dijagnostičke i medicinske opreme, veliki benefit za lokalnu zajednicu.\n„Samim opremanjem i nabavkom potrebne opreme naši najmlađi sugrađani dobili su mogućnost da, uz profesionalno i stručno znanje medicinskog osoblja Doma zdravlja, imaju bolje uslove za lečenje, a medicinski radnici bolje uslove za rad“, rekao je Tanacković i dodao da je ovo samo jedan u nizu projekata koje je NIS sproveo u ovom gradu u proteklih 11 godina u okviru programa „Zajednici zajedno“.\nDirektorka Doma zdravlja Kikinda Biljana Marković izrazla je zahvalnost kompaniji NIS koja, kako kaže, veoma vodi računa o dobrobiti lokalnih zajednica.\n„Kompanija NIS je obezbedila vrlo značajnu donaciju koja se odnosila na poboljšanje kvaliteta rada medicnskog osoblja i zdravstvene zaštite dece i omladine. Ona nam je omogućila kupovinu sanitetskog vozila i modernog defibrilatora za hitnu službu, kao i renoviranje zgrada dečjeg i školskog dispanzera. Osim toga, obezbeđen nam je nov nameštaj za unutrašnjost dispanzera, a sredili smo i popločali dvorište i napravili rampu za osobe sa posebnim potrebama koju do sada na toj zgradi nismo imali”, rekla je Marković.\nZadovoljstvo su iskazali i predstavnici Kluba volontera NIS-a.\n„Imam sreću da u kompaniji radim kao profesionalni vatrogasac, jer je to zanimanje koje volim još od malena. Akcije našeg Kluba volontera u okviru programa „Zajednici zajedno“ istinski me ispunjavaju. To što mi radimo je zaista od srca i drago nam je da svojim radom možemo da vratimo zajednici. Srećni smo što je naša kompanija prepoznala energiju koju smo spremni da uložimo i što stoji iza nas“, izjavio je Branislav Vrbački, vođa smene vatrogasne jedinice Kikinda i član Kluba volontera.\nPored Kikinde, Klub volontera kompanije NIS i karavan „Zajednici zajedno“ obišli su u prethodnom periodu Pančevo, Niš, Kanjižu, Novi Bečej, Požarevac i Srbobran, a realizacija ovakvih i sličnih akcija planirana je u još nekoliko lokalnih samouprava širom Srbije.\nNIS je program „Zajednici zajedno“ pokrenuo 2009. godine, a u prethodnih 12 godina uloženo je više od 1,2 milijarde dinara i realizovano više od 950 projekata sa ciljem razvoja lokalnih zajednica. NIS i grad Kikinda su partneri u programu od početka njegovog sprovođenja, a zajednički je realizovano 158 projekata vrednih 203 miliona dinara.


U rubrici Antigradnja do sada smo se sretali sa raznim neslavnim primerima u građevinarstvu međutim najnovije slike predstavljaju pravi biser.\nNa sledećim fotografijama možete videti kako se problemu pristupa sa razumevanjem… barem je tako mislio onaj ko je zamislio sve ovo u svojoj glavi. Inženjeri? Kome oni trebaju kada su tu ovakve ideje:\n#Antigradnja #inzenjeri #losi primeri #smesni primeri\nRadnici u Beogradu zadobili povrede na gradilištu\nKusturica ruši tvrđavu jer mu treba kamen za Andrićgrad\nne verujem da bi svi ovi mučenici ovo radili da zive u Francuskoj, Nemačkoj, Švedskoj ili bilo gde u Evropi, gde je zivotni standard mnogo bolji. ovako se svi mi snalazimo kako znamo i umemo, i svi bi mi voleli da mozemo da pozove arhitekte, voleli bi smo da renoviramo stanove (ako ih uopšte imamo)… lako je smejati se ovoj bedi.\nzasto jednostavno kada moze komplikovano 🙂\nod stepenica na prvoj fotografiji bi se i moglo npraviti nesto, uz malo boje i pravog shabby dodira. cak je i simpaticno sto je koriscen „duzi put“\nostale fotke – no comment 🙂


Austrijski parlament izglasao je danas nepoverenje prelaznoj vladi kancelara Sebastijana Kurca. Glasovima poslanika Socijaldemokratske partije Austrije (SPO), koja je podnela zahtev za glasanje o nepoverenju, doskorašnjeg koalicionig partnera Slobodarske partije (FPO) i poslanika liste Ject.\nPoslanici Kurcove Narodne partije (OVP), ali i opoziocnog Neos-a glasali su protiv zahteva SPO.\nPadom vlade, Kurc ulazi u istorijske anale kao kancelar koji je najkraće vreme proveo na toj dužnosti, kraće čak i od dosadašnjeg rekordera Kristijana Kerna.\nKurc je sa današnjim danom bio svega 525 dana na mestu šefa vlade.\nDo sada je ovaj rekord držao Kern, koji je na mestu kancelara proveo 580 dana.\nTakodje i novi ministri u prelaznoj vladi biće upamćeni kao ministri sa najkraćim vremenom provedenim u vlasti u posleratnoj istoriji Austrije.\nMinistri Ekart Rac, Valter Peltner, Johan Luif i Valeri Hakle proveli su, uključujući i današnji dan, svega pet dana na funkciji.\nPredsednik Austrije Aleksander van der Belen, nakon odluke parlamenta, moraće da poveri mandat za formiranje nove vlade nekom drugom.\nAustrijsku vladu srušila je afera Ibica, odnosno video snimci na kojima se vidi da Hajnc Kristijan Štrahe, koji je bio na čelu koalicionog partnera FPO, nudi jednoj Ruskinji državne poslove za finansijsku pomoć njegovoj stranci.\nNakon što su objavljeni snimci, Štrahe i njegov zamenik Johan Gudenus podneli su ostavke na sve političke funkcije, a pošto je Kurc tražio da se povuče njihov ministar unutrašnjih poslova kako bi se sprovela nezavisna istraga u ovom slučaju, došlo je do prekida koalicije.\nMinistri iz FPO podneli su ostavku, izuzev šefice diplomatije Karin Knajsel koja je na ministarsku dužnost došla preko slobodaraca, ali kao nezavisna ličnost.\nOstala mesta, koja su ostala prazna odlaskom FPO iz vlade, Kurc je, na zahtev predsednika, popunio ekspertima.\nLista Ject najavila je da će podneti zahtev za izglasavanje nepoverenja samo kancelaru Kurcu, ali sinoć se SPO odlučila da podnese sopstveni zahtev i to za rušenje cele vlade.\nOdlaskom Kurca sa mesta kancelara, sada će irski premijer Leo Varadkar sa 40 godina, 8 više od austrijskog kolege, biti najmlađi šef jedne vlade u Evropi.\nNa vanrednoj sednici usvojena je i odluka o raspisivanju prevremenih izbora, te se zahtev skupštine sada upućuje Odboru za ustavna pitanja.\nINVESTIRANJE U NEKRETNINE U RANOJ FAZI IZGRADNJE SE ISPLATI Saznajte koje su prednosti kupovine stana na ovaj način


Vrhovni sud FBiH potvrdio presudu Sefiću, kazna smanjena na 16 i po godina zatvora - Jajce Online\nNaslovnica BOSNA I HERCEGOVINA Vrhovni sud FBiH potvrdio presudu Sefiću, kazna smanjena na 16 i po...\nVrhovni sud FBiH potvrdio presudu Sefiću, kazna smanjena na 16 i po godina zatvora\nVrhovni sud Federacije BiH potvrdio je Sanjinu Sefiću zatvorsku kaznu od 16 i po godina zbog izazivanja saobraćajne nesreće u kojoj su poginule studentice Selma Agić i Edita Malkoč.\nOdlukom Vrhovnog suda FBiH postala je pravosnažna presuda Kantonalnog suda Sarajevo.\nAdvokat porodica Agić i Malkoč Adela Duraković rekla je da je, nakon urgencije, danas dobila obavještenje Vrhovnog suda FBiH da je presuda postala pravosnažna i izvršna i da Sefić treba da bude upućen na izdržavanje kazne.\nSefić je 10. oktobra 2016. godine u Ulici Zmaja od Bosne u Sarajevu prošao automobilom kroz crveno svjetlo na semaforu krećući se brzinom od 105 kilometara na sat, te udario Selmu Agić iz Bugojna i Editu Malkoč iz Bosanske Krupe, nakon čega je pobjegao sa mjesta nesreće.\nNakon dvije godine sudskog procesa u septembru 2018. godine je osuđen na 14 i po godina zatvora, ali je Vrhovni sud FBiH naložio ponavljanje postupka, te je u drugostepenom postupku osuđen na 17 i po godina zatvora, na šta je upućena žalba.\nRočište po žalbi održano je u oktobru ove godine, nakon čega je kazna smanjena na 16 i po godina zatvora.\nPrethodni članakSilajdžić: Dejtonski sporazum je nagradio agresiju i genocid u BiH\nNaredni članakNećaku određen pritvor: Priznao da je tetku tukao do smrti


source.ba | Evropska komisija predlaže 750 milijardi eura za oporavak od pandemije\nEvropska komisija predlaže plan oporavka od pandemije koronavirusa vrijedan 750 milijardi eura, saopćili su izvori za dpa.\nGolemi paket podsticaja činit će 500 milijardi eura u grantovima i 250 milijardi u kreditima, saopćili su za dpa izvori bliski planu.\nPredsjednica komisije Ursula von der Leyen trebala bi zvanično objaviti prijedlog tokom dana. To će otvoriti put za, kako se vjeruje, teške pregovore jer se 27 država članica EU razilaze oko toga kako najbolje finansirati ekonomski oporavak bloka.\nOčekuje se da prijedlog komisije uključi prikupljanje novca na tržištima kapitala, uz garancije država članica EU i zajedničko otplaćivanje u narednim decenijama - u kontroverznom potezu koji bi zahtijevao jednoglasno odobrenje.


Iskustvo i percepcije rodne diskriminacije u porоdici: efekti po bazično samopoštovanje i strategije suočavanja - Ženske studije\nIskustvo i percepcije rodne diskriminacije u porоdici: efekti po bazično samopoštovanje i strategije suočavanja\n01. mart. 2021.\nTekst koji vam danas predstavljamo je tekst autorki Ivane M. Jakšić, Katarine Mijatović i Tamare Džamonja Ignjatović „Iskustvo i percepcije rodne diskriminacije u porоdici: efekti po bazično samopoštovanje i strategije suočavanja”.\nIako se žene u Srbiji i dalje suočavaju s različitim oblicima diskriminacije u porodičnim i partnerskim odnosima, one sebe retko opažaju kao žrtve takvog postupanja. Umanjivanje opažene rodne diskriminacije pomaže da kratkoročno očuvaju pozitivnu sliku o sebi, ali ih istovremeno sprečava da reaguju na činove diskriminacije i dugoročno zaštite svoju psihološku dobrobit. Stoga u ovom radu ispitujemo diskrepanciju između ličnih iskustava i subjektivnog opažanja rodne diskriminacije u porodičnim i partnerskim odnosima, kao i povezanost opažanja ovakvog tretmana sa bazičnim samopoštovanjem i strategijama suočavanja sa postupcima rodne diskriminacije. Podaci su prikupljeni na prigodnom uzorku od 273 žene starosti od 19 do 62 godine, iz različitih krajeva Srbije, pomoću sledećih instrumenata: percepcija lične rodne diskriminacije, Rozenbergova skala samopoštovanja, Lista rodno diskriminatornih događaja i Suočavanje sa rodnom diskriminacijom. Nalazi potvrđuju diskrepanciju između nivoa opažene i doživljene rodne diskriminacije. Naime, iako žene smatraju da nisu bile diskriminisane, njihova iskustva svedoče o učestaloj diskriminaciji u porodičnim i partnerskim odnosima. Rezultati ukazuju da je opažanje lične diskriminacije u porodici porekla povezano sa nižim samopoštovanjem žena, kao i sa korišćenjem pasivnih strategija suočavanja sa diskriminacijom u odraslom dobu. Istovremeno, očuvano samopoštovanje predstavlja jedinu varijablu merenu u ovoj studiji koja predviđa upotrebu aktivnih strategija suočavanja sa ovakvim iskustvima. Nalazi potvrđuju psihološku dinamiku začaranog kruga diskriminacije u porodičnim odnosima: prepoznavanje rodne diskriminacije narušava samopoštovanje žene i pasivizuje je, čineći je podložnom novim i težim činovima diskriminacije koji dalje produbljuju nisko samopštovanje i pasivnost. Zbog toga su za prevenciju rodno zasnovanog nasilja neophodni edukativni programi u cilju senzibilisanja javnosti za prepoznavanje različitih i diskretnijih ispoljavanja rodne diskriminacije u svim sferama života.\nPodsećamo da je temat promovisan kroz razgovor o rodno zasnovanom nasilju tokom pandemije koronavirusa, te da razgovor „Rodno zasnovano nasilje u doba Covida19“ možete pogledati na našem YouTube kanalu.


PIP karavan u Zobnatici – Pekar&Poslastičar\nPIP karavan u Zobnatici\nČetvrti PIP karavan održan je 30. maja u hotelu „Miznah Resort“ , koji se nalazi u okviru kompleksa „Zobnatica“ kod Bačke Topole. Kao i na prethodnim karavanima, Rodoljub Ivković, direktor kompanije PIP imao je uvodnu reč, a o svežini pekarskih proizvoda govorio je rukovodilac tehnologije i razvoja Saša Tanović.\nGostujući predavač bio je Žarko Stanojlović, direktor maloprodajnog pekarskog lanca „Skroz dobra pekara“, koji je govorio o analizi poslovanja i ključnim aspektima koji utiču na profit. Za prezentaciju o mogućnostima i primenama PIP-ovih smeša bio je zadužen tehnolog Žarko Jelenić.\nKako je naglasio Igor Rebić, analitičar prodaje u kompaniji PIP „Karavan je kruna našeg odnosa prema kupcima. On okuplja veliki broj naših dosadašnjih i potencijalnih klijenata sa domaćeg i inostranog tržišta, koje informišemo o novim proizvodima i aktuelnim temama iz pekarstva”.\nPekar & Poslastičar Broj 22, jun/jul 2019 god.


Toyotina tehnologija gorivih ćelija počela je da se koristi\nToyotin automobil sa pogonom na vodonične gorive ćelije možda neće stići pre 2015. godine, ali ova tehnologija je već u upotrebi. Iako ćemo morati da sačekamo sledeću godinu pre nego što sednemo za upravljač Toyotinog automobila sa pogonom na gorive ćelije - predstavljenog na prošlogodišnjem Sajmu automobila u Tokiju kao FCV koncept, to nije sprečilo japanskog proizvođača da isproba ovu tehnologiju.\nGorive ćelije snage 1,11 megavata su postavljene u centralu Toyotinog prodavca vozila u Los Anđelesu, kako bi proizvele jeftinu električnu energiju sa manjim emisijama ugljen-dioksida. One koriste membranu za razmenu protona (PEM), što je u osnovi ista tehnologija koja će se ugrađivati u budući Toyotin serijski automobil. Prema izjavi kompanije, jedna od osnovnih prednosti sistema sa ovom membranom je jednostavno uključivanje i isključivanje.\nOsim što je pogodna za upotrebu u vozilima, Toyota veruje da ova pouzdana tehnologija može da garantuje „brzu isporuku energije u prodajnim salonima u periodima kada je velika tražnja za takvim resursima.\nIdeja je stoga bila da se tehnologija prilagodi takvim zahtevima, pa je ova nova jedinica sa gorivim ćelijama sposobna da isporuči polovinu potrebne snage za šest zgrada u Los Anđelesu, tokom letnjih meseci kada je tražnja najveća.\n„Većina drugih tehnologija gorivih ćelija mora neprekidno da radi kako bi obezbedila snagu“; objašnjava Mark Yamamuchi, menadžer programa održivog razvoja. „Ovaj projekat je jedinstven i pomoću njega možemo da ispitamo karakteristike PEM tehnologije“.\nOvo je najveća instalacija tog tipa na svetu, a Toyota tvrdi da njen stacionarni generator sa gorivim ćelijama može da proizvede dovoljno snage za napajanje 765 prosečnih američkih domaćinstava.


Dve godine kasnije - Paun otkrio kako su "Orlići" pokorili svet! - Sportske.net\nDve godine kasnije - Paun otkrio kako su "Orlići" pokorili svet!\nBivši selektor omladinske reprezentacije Srbije koja je osvojila Mundijalito na Novom Zelandu u razgovoru za FIFA otkrio kako su "Orlići" pokirili svet.\n"Velški Pirlo": "Srbi, dolazim da se osvetim!"TV Sportske.net - Kad je legendarni "Moca" ohladio Velšane, tuča u revanšu!Radanović: "Nisam shvatao značaj gola protiv Bugarske"Kokeza: "Terzić dobrodošao na meč sa Velsom"Prijović: "Najveća je čast igrati za reprezentaciju svoje zemlje"\nNajveći uspeh koji je ostvaril jedna reprezentativna selekcija samostalne Srbije dogodio se 20. juna 2015. godine na Novom Zelandu.\nPre nešto manje od dve godine "Orlići" su osvojili titulu prvaka sveta savladavši u finalu favorizovanu selekciju Brazila golom Nemanje Maksimovića u poslednjim minutima drugog produžetka.\nBio je to nestvaran uspeh, "Orlići" su ga gradili na potpuno neverovatan način zbog čega je dodatno dobio na težini. Dve godine kasnije bivši selektor Veljko Paunović evocirao je uspomene u razgovoru za zvanični sajt FIFA.\n"Nakon trijumfa u polufinalu usledilo je veliko slavlje. Oko tri sata posle ponoći zaustavio sam sve i rekao članovima stručnog štaba: 'Okej, gotovo je sa proslavom. Vratimo se na posao!'. Shvatio sam da su svi bili zadovoljni onim što smo uradili. Samo igranje u finalu protiv Brazila predstavljalo je veliki uspeh i to su znali svi u našoj zemlji. Ali ja nisam bio zadovoljan i nisam želeo da moji igrači budu jer sam osećao da možemo do trofeja. Od tog momenta postojala je samo jedna misao: 'Pobediti Brazil!'" rekao je za zvanični sajt FIFA trener Čikaga.\nIzabranici Veljka Paunovića ušli su u finale kao ekipa sa malim šansama protiv velikog Brazila, četvorostrukog osvajača Svetskog prvenstva u ovoj kategoriji.\n"Nisam želeo da pripremam utakmicu na neki poseban način. Jednostavno sam rekao igračima da izađu na teren i uživaju. Kazao sam im da puste da njihov talenat izađe iz njih. Rekao sam im još da se ne osećaju inferiorno. Da bih im to objasnio morao sam da im pokažem neke snimke iz svoje igračke karijere kada sam uspevao da pobedim Brazilce. Rekao sam: 'Ako sam mogao ja, vi možete takođe, moguće je proturiti Brazilcu loptu kroz noge!' Ako pogledate tok akcije kod pobedonosnog gola videćete da smo im proturili loptu kroz noge. Fantastično" objasnio je Paun.\nČovek kojeg su mnogi želeli na poziciji selektora "A" reprezentacije karijeru je nastavio u Čikagu. Uprkos tome, Veljko ne krije da je osvajanje Mundijalita najveći uspeh u njegovoj karijeri.\n"Osvajanje Svetskog prvenstva je jedna od najboljih stvari koja mi se dogodila u životu, a to ne kažem samo iz perspektive profesionalnog igrača i trenera. Još uvek me prolazi jeza kada gledam hajlajtse iz finalne utakmice. Bio je to ogroman uspeh za našu zemlju, posebno zbog toga što je ostvaren od strane grupe sjajnih ljudi" zaključio je Paunović.\nBivši selektor "Orlića" dodao je da održava kontakt sa igračima, da jedni drugima uredno čestitaju rođendane i druge profesionalne uspehe, kao i da će se na godišnjicu uspeha zajedno prisetiti onoga što su uradili na Novom Zelandu.\nSrbiju će uskoro na svetskom tronu naslediti jedna od dve selekcije koje su izborile plasman u finale Mundijalita koji se održava u Južnoj Koreji.\nTitulu prvaka sveta u uzrastu do 20 godina poneće Venecuela ili Engleska, selekcije koje će se za trofej boriti u nedelju od 12 časova po srednjeevropskom vremenu.


Srbiju volimo - "Homoljski motivi" - 46.smotra izvornog narodnog stvaralaštva istočne Srbije\n"Homoljski motivi" su svakako najpoznatija turističko-kulturna manifestacija u opštini Kučevo, koja je odavno dobila regionalni značaj.\nOva jedinstvena smotra izvornog narodnog stvaralaštva istočne Srbije se neprekidno održava još od 1968. godine i predstavlja jednu od najstarijih manifestacija ove vrste u Srbiji. Po ugledu na ''Homoljske motive'' u Srbiji su kasnije nicali mnogobrojni sabori i smotre, ali je Smotra u Kučevu zadržala primat i po kvalitetu i po broju učesnika. Značaj i kvalitet manifestacije dokazuju i dobijena prestižna priznanja – ''Vukova nagrada''\n'Turistički cvet Srbije''. To je smotra tradicije, običaja i kulture, koja se na ovim prostorima vekovima čuva i neguje. Centralni deo manifestacije održava se predposlednjeg dana (uvek u subotu) i on obuhvata:\n- prodajnu izložbu homoljskog sira i meda,\n- bazar starih zanata,\n- demonstraciju starog načina ispiranja zlata na Peku,\n- ''Zlatne ruke'' - takmičenje u pripremanju starih narodnih jela i izložba narodnog rukotvora,\n- defile svih učesnika Smotre glavnom ulicom Kučeva,\n- takmičenje kulturno-umetničkih društava u pesmi i igri,\n- izbor najlepše pastirice.\nTokom čitave manifestacije održavaju se izložbe, koncerti, i drugi prigodni sadržaji. Poslednji dan manifestacije rezervisan je za smotru dečjeg izvornog narodnog stvaralaštva.\n''Homoljski motivi'' predstavljaju manifestaciju koja je od presudnog značaja za razvoj kulturno-manifestacionog turizma u opštini Kučevo.\nOsim zabavno-trgovačkog karaktera, koji po svemu podseća na tradicionalna narodna okupljanja proteklih vremena, ova manifestacija na kojoj nastupa blizu 1000 učesnika, ima i veoma osmišljen sadržaj. Ona obuhvata izvodjenje narodnih pesama i igara, izložbu radova domaće radinosti, takmičenje u spremanju narodnih jela homoljskog kraja, izbor najlepše čobanice, izložbu poljoprivrednih proizvoda, nastupe poznatih estradnih umetnika...\nNa ovoj manifestaciji se mogu videti izvanredni oblici narodne muzičke tradicije: vedre i temperamentne vlaške igre, ali i mirne i raspevane melodije, ritualne igre i pesme vezane za praktičan život i svakodnevne potrebe, posebno oblikovani narodni instrumenti i ansambli i sve to skupa utkano je u narodne običaje, nošnju, ambijent... ''Homoljski motivi'' su sačuvali od zaborava drevne narodne igre kao što su Šokrc, Stara Vlajna, Prepišor, pesme : ,,Zelen ora pao na oranje'', ,,Igrali se konji vrani'', ,,Aj Marija lapadure'', Fećica, fećica, Foje verđe, ,,Of ljana mja'' i grleno pevanje homoljskih pastirica, drevne instrumente kao što su bušin, dudurejš, gajde, drombolje...''Homoljski motivi'' su sačuvali od zaborava i predivne narodne nošnje duginih boja: zobun, šokupe, tkanice, čarape, suknje, šukure, kecelje, prsluke, marame i ogromne homoljske šubare. Na kraju programa devojke obučene u nošnje predaka sa raznobojnim poljskim cvećem u ruci i srdačnim osmehom na licu odpozdravljaju prisutne iskazujući tradicionalno gostoprimstvo ovog kraja. Jedna od njih poneće lentu najlepše pastirice istočne Srbije.\nPored zvaničnog programa, gosti su u mogućnosti da uživaju i na velikom narodnom vašaru koji se tada održava. Računa se da, za nedelju dana, koliko traje ova manifestacija, celu priredbu poseti više od 50.000 ljudi.


ĐERLEK O KORONI U SRBIJI: Situacija stabilnija, škole najbezbednija mesta za decu | Novosti.RS\nDRŽAVNI sekretar u Ministarstvu zdravlja Mirsad Đerlek izjavio je da je epidemiološka situacija u Srbiji stabilnija nego pre 15 ili 20 dana, ali da zbog svega što nam se desilo u prvom i drugom piku moramo da budemo oprezni jer je sada sezona respiratornih infekcija.\n"Imajući u vidu da imamo više od 850.000 učenika, možemo smatrati da su to sporadični slučajevi, ali to ne znači da ne treba da budemo zabrinuti, oprezni i da ne pratimo stanje na dnevnom nivou", rekao je Đerlek.\n"Ti pacijenti su imali strpljenja i čekali sve dok se ovo ne stabilizuje tako da ćemo sprovesti ono što oni zaslužuju", rekao je Đerlek i dodao da će se, pre svega, raditi magnetne rezonance i skeneri u svim bolnicma u Srbiji.\n"Radiće se od sedam do 19 sati, čak i vikendom, a zatim ćemo raditi sve dijagnostičke metode na koje su pacijenti čekali. Tu pre svega mislim na kardiovaskularne bolesti, koronarografiju, ugradnju stenta, gastroenterologiju, kolposkopiju...", naveo je Đerlek i dodao da će se raditi i operacije katarakte, kuka, kolena.\n"Zašto 21? Zato što ne znamo kakva će biti epidemiološka situacija. Mi bi voleli da to bude mesec ili mesec i po dana, ali za sada je 21 dan, a ako nam to situacija dozvoli biće još", dodao je Đerlek.\nMirsad Đerlek korona virus u Srbiji broj zaraženih virusom korona Korona virus\nKRIZNI štab je kao jedno od potencijalnih žarišta virusa korona označio i Novi Pazar, a državni sekretar u Ministarstvu zdravlja Mirsad Đerlek kaže za Tanjug da zabrinjava povećanje pacijenata koji dolaze prvi put u kovid ambulante.


Pobeda Golden stejta, 41 poen Hardena, Bjelica slab\nU košarkaškoj NBA ligi u noći izmedju nedelje i ponedeljka odigrano je 11 utakmica, a pobede su upisali Golden stejt, Dalas, Klivlend i Boston.\nGolden stejt se brzo oporavio nakon prvog poraza posle 14 meseci pred svojim navijačima, pošto je prošle noći kod kuće pobedio Portland sa 136:111.\nNajefikasniji u pobedničkom timu bio je Stef Kari sa 39 poena, Drajmond Grin je dodao 22 uz 10 skokova i 10 asistencija, dok je Klej Tompson postigao 21 poen. u redovima Portlanda najraspoloženiji za igru je bio Demijan Lilard, koji je postigao 38 peona.\n“Sada nam nije potrebna negativna energija koju nosi preterano analiziranje ili čak blaga panika. Koncentrisani smo kao tim i znamo kako da se vratimo posle poraza”, rekao je Kari posle utakmice.\nGolden stejt u poslednjih pet utakmica regularnog dela sezone mora da pobedi još četiri puta ukoliko želi da obori rekord Čikago bulsa od 72 trijumfa u jednoj sezoni.\nNajbolji u redovima Meveriksa bio je je Džej-Džej Barea sa 21 poenom, Vesli Metjuz je ubacio 19, Devin Heris 16, a Dirk Novicki 13 poena. U poraženom timu najefikasniji je bio Endru Vigins sa 30 poena, dok je srpski košarkaš Nemanja Bjelica za 14 minuta na parketu ubacio tri poena uz jednu asistenciju.\nRokitsi su do trijumfa stigli predvodjeni Džejmsom Hardenom koji je utakmicu završio sa 41 poenom, četiri skoka i devet asistencija. Na drugoj strani, Kevin Durent je ubacio 33 poena, a Rasel Vestbruk je upisao 17. “dabl-dabl” u sezoni sa 23 poena i 13 skokova.\nBoston je u gostima savladao Los Andjeles lejkerse sa 107:100 i pored toga što je Kobi Brajant meč završio sa 34 poena, dok su Klipersi sa 114:109 bili bolji od Vašingtona.\nČikago je u gostima pobedio Milvoki sa 102:98. Džimi Batler je u toj pobedi Bulsa ubacio 25 poena, Pau Gasol je dodao 16, uz osam skokova, dok je, na drugoj strani, Janis Andetokumbo stigao do rekorda karijere od 34 postignuta poena.


Gvozdev: Vašington želi jasnu pro-zapadnu orijentaciju Srbije\n“Neizvesna politička situacija u Srbiji i sve složenija kosovska problematika izaziva frustraciju u Vašingtonu,” kaže rekao je urednik spoljnopolitickog časopisa “ The National Interest”, Nikolas Gvozdev, u razgovoru sa kolegom Brankom Mikašinovićem.\nGvozdev: Vašington želi jasnu pro-zapadnu orijentaciju Srbije, koja bi istovremeno, manje više, prihvatila gubitak Kosova. Činjenica je da neizvesna politička situacia u Srbiji izaziva visok stepen frustracije u Vašingtonu i ovdašnje političke strukture smatraju da možda nemaju prave partnere u Srbiji. Sa druge strane, reizbor Tadića se za zagovornike nekih scenarija ispostavlja problemtičnim, jer to remeti teze da Srbija nije demorktska ili pro-zapadno orijentisana. Bilo bi daleko lakše za te ljude da se Srbija vratila u period 1990-tih, da je izolovana i anti-zapadna. Sada je daleko teže, u kontekstu takvih argumenata, kritikovati Srbiju i podržavati otcepljenje Kosova.\nGlas Amerike: Kako se u Vašingtonu gleda na reizbor predsednika Tadića?\nGvozdev: Postoje dva gledišta. Prvo - da je Tadić možda fleksibilniji o kosovskom pitnaju, nego što je bio pre izbora, što smatram da je pogešno. Drugo gledište je da se izborom Tadica komplikuje situacija. On uživa izvesan renome i popularnost u Evropi, a to bi moglo da poremeti jedinstven američko-evropski stav o Kosovu, jer postoji uverenje da bi evropski lideri bili manje spremni da Tadiću nanesu političku štetu.\nGlas Amerike: Da li je Evropska unija jednak parnter SAD u procesu donošenja odluke o statusu Kosova?\nGvozdev: Nije, jer joj SAD ne daju pravo veta u pogledu onoga što žele da učine. Americi je potrebna Evropa da bi preuzela odgovornost na Kosovu bez obzira na status, pošto SAD nisu u mogućnsoti da se brinu o tom regionu i stabilizuju ga, zbog svojih drugih globalnih obaveza. Ipak, stav Evrope nije irelevantan jer je rezervisanost Unije tokom prošle godine kad je u pitanju Kosovo, ublažilo stav SAD. Sada je ključno to što Evropljani još nisu u stanju da zauzmu jaku i jedinstvenu poziciju o budućem statusu Kosova.\nGlas Amerike: Ako Kosovo proglasi nezavisnost, kako bi se to odrazilo na odnose Vašingtona sa Beogradom i Moskvom?\nGvozdev: Mislim da su Amerikanci previše fokuksirani na ono šta bi moglo da se dogodi odmah posle proglašenja nezavisnosti pa rezonuju da je, ako prodje taj period, prevazidjena i kriza. Ne verujem da će, kao rezultat proglašenja nezavisnosti, doći do neposrednog pogoršvanja odnosa Rusije i SAD, koji inače nisu na zavidnom nivou. Zbog ruskih predsedničkih izbora, Kosovo neće biti glavno pitanje za Rusiju, ali će verovatno šest meseci ili godinu kasnije biti iritirajući faktor u bilaternalim odnosima dve zemlje. Što se tiče odnosa Srbije i SAD, pitanje je da li će Vašington prihvatiti odnos Srbije prema Kosovu, kao što ga Kina ima prema Tajvanu. Takođe je pitanje da li će Beograd od Vašingtona tražiti da izabere između Srbije i nezavisnosti Kosova.


Košarka - Tamiš slavio u Novom Sadu\nNapisano u kategoriji Košarka, 22 decembra, 2013\nKošarkaši Tamiša su u okviru 14.kola Košarkaške lige Srbije na gostovanju u Novom Sadu ubedljivo savladali ekipu Meridiane rezultatom 71:48 (13:22, 3:8, 17:22, 15:19). Izabranici Bojana Jovičića nadvisili su protivnika u svim segmentima igre i ni jednog trenutka pobeda nije dolazila u pitanje.\nNa ovaj način Tamiš se revanširao Novosađanima za tesan poraz koji su im naneli u Pančevu na otvaranju sezone. Od kada su sredinom prve deonice preuzeli rezultatsku prednost košarkaši Tamiša su je bez problema kontrolisali do kraja meča, ne dopustivši nemoćnom domaćinu da je ni u jednom trenutku ugrozi. Utakmica je praktično bila rešena već posle prvog poluvremena tokom kojeg su Novosađani postigli jedva 16 poena, od kojih su u 2/4 postigli samo tri, i već tada je bilo jasno da domaćin ne moze ozbiljnije da parira raspoloženim Pančevcima.\nNajkorisniji igrač susreta bio je Dejan Burić koji je zabeležio dabl dabl učinak od 11 poena i 10 skokova, a istakli su se i AleksandarVasić sa 16 odnosno Slobodan Lalić sa 14 poena. U redovima Meridiane Stefan Matić je ubacio 20 poena a Mladen Đorđević 11. Posle 14 odigranih kola košarkaši Tamiša se nalaze na desetoj poziciji na tabeli sa skorom šest pobeda i osam poraza, a u narednom kolu ugostiće kruševački Napredak Rubin.


EU sprema nekoliko milijardi eura za naš region – Bankar.me\nSeptember 21, 2020 MAKRO, REGION, SVE VIJESTI Leave a comment\nMinistarka za evropske integracije Srbije Jadranka Joksimović izjavila je da je novi ekonomski investicioni plan EU za Zapadni Balkan u završnoj fazi i očekuje se da će biti predstavljen početkom oktobra, a njegov cilj je bolje povezati region u saobraćajnom, energetskom, digitalnom smislu.\nOna je precizirala da će se koristititi različiti instrumenti finasiranja od nacionalnih IPA sredstava do višekorisničke IPA-e, investiocionog okvira za Zapadni Balkan, koji znače kombinaciju bespovratnih sredstava i povoljnih zajmova kojih ce vjerovatno biti više.\n– Bilo bi neodgovorno da izađem sa nekom cifrom jer do kraja još uvijek nije poznata, ali očekujem da bude nekoliko milijardi eura i ići će projektno – kazala je Joksimović odgovarajući na pitanje koliko će novca Srbija dobiti od tog plana.\nNovac samo za dobre projekte\nJoksimović kaže da će se ta sredstva koristiti za one projekte koji budu dobri i spremni.\n– Mi smo krajem jula, početkom avgusta poslali projekte koje smo spremali tokom ljeta, to su i pruge koje imaju regionalnu dimenziju i saobraćajnice, regionalno povezivanje, ali ima i ono što je vezano za nas, kao što je zapošljavanje, brojna postrojenje za pročišćavanje vode… – ispričala je Joksimović.\nKada je riječ o regionalnoj povezanosti, Joksimović kaže da će se time otvarati nova radna mjesta, podsticati jedan pogodniji investicioni ambijent.\nNovi ekonomski investicioni plan, zbog pandemije virusa korona, bavit će se i onim što se otvorilo kao nova tema, a to je, naglašava Joksimović, nesumnjivo najvažnija za građane – mladi, obrazovanje i socijalna komponenta.\nJoksimović je podsjetila da je taj plan napravljen u maju tokom hrvatskog predsjedavanja EU na video Samitu “EU i Zapadni Balkan”.\nPOJMOVIBalkan i EU Ekonomija Balkana novac od eu sredstva za balkan\nPrevious U Trebinju se otvara prodavnica isključivo za penzionere\nSljedeći Minimalna potrošačka korpa u avgustu 641,80 eura


RTS :: Vesić: Cilj nam je da u Beogradu bude vakcinisano 750.000 ljudi, očekujem to u narednih mesec dana\nKoronavirus u Srbiji Vesić: Cilj nam je da u Beogradu bude vakcinisano 750.000 ljudi, očekujem to u narednih mesec dana\nutorak, 13. apr 2021, 19:00 -> 19:21\nVesić: Cilj nam je da u Beogradu bude vakcinisano 750.000 ljudi, očekujem to u narednih mesec dana\nCilj beogradskih vlasti je da u glavnom gradu protiv kovida bude vakcinisano 750.000 stanovnika, odnosno oko 57 odsto punoletne populacije prestonice, naveo je za RTS zamenik gradonačelnika Beograda Goran Vesić. Istakao je da je siguran da će se taj cilj postići u narednih mesec dana.\nZamenik gradonačelnika Beograda Goran Vesić potvrdio je da je do jutros vakcinisano 38 odsto stanovnika Beograda, odnosno da su vakcinu primila 535.003 Beograđanina, a da je dve doze primilo više od 358.000 stanovnika prestonice.\n"To znači da je svaka treća Beograđanka i Beograđanin vakcinisan, a svaki četvrti revakcinisan. U pojedinim gradskim opštinama smo vakcinisali preko 50 odsto stanovništva", rekao je Vesić gostujući u Beogradskoj hronici.\nZamenik gradonačelnika Beograda je naveo da je na Savskom vencu vakcinisano 79,19 odsto građana od 65 do 74 godine, na Starom gradu 78 odsto, a na Vračaru i na Novom Beogradu po 75 odsto.\n"To su fantastični podaci. To je najugroženija populacija, između 65 i 74 i oni koji su preko 75 godina starosti", naglasio je Vesić.\nNaveo je da ne zna koliko je Beograd blizu sticanja kolektivnog imuniteta, ali i da je cilj gradskih vlasti da u prestonici bude vakcinisano 750.000 ljudi, odnosno oko 57 odsto punoletne populacije, kao i da je siguran da će se to postići u narednih mesec dana.\n"Mi vakcinišemo naše građanke i građane. To je jedini način da izađemo iz ove krize, jedini način da se vratimo normalnom životu", istakao je Vesić.\nZamenik gradonačelnika Beograda je naglasio da se medicinski deo Kriznog štaba saglasio sa predlogom Grada Beograda i Privredne komore Srbije da dođe do popuštanja mera, što je, kako je naveo, direktno zavisilo od broja zaraženih i broja vakcinisanih osoba.\n"U Beogradu je ta situacija bitno bolja nego u nekim drugim delovima Srbije i u tom smislu, to je tako i ukoliko se bude nastavilo sa smanjenjem broja zaraženih, odnosno sa većim brojem vakcinisanih, sasvim sigurno ćemo doći u situaciju da veoma brzo otvorimo i zatvorene delove ugostiteljskih objekata", naveo je Vesić.\n"Najvažnije je apelovati na ličnu odgovornost ljudi"\nVesić je istakao da se mere u Beogradu poštuju i da Komunalna milicija u tom smislu radi svoj posao.\n"Imamo 320 komunalnih milicionara za čitav Beograd i jasno vam je da oni ne mogu da budu na svakom mestu u svakom trenutku. Prema tome, najvažnije je apelovati na ličnu odgovornost ljudi", kazao je Vesić.\nPodsetio je da je Srbija, u poređenju sa drugim zemljama, i pre ublažavanja mera imala jedan od najblažih režima za sprečavanje širenja koronavirusa i napomenuo da će i nakon sticanja kolektivnog imuniteta neke mere i dalje ostati na snazi neko vreme.\nGoran Vesić je istakao da je doneta odluka da se tokom maja svi zakupci poslovnog prostora koji je u vlasništvu Grada Beograda oslobode plaćanja zakupa.\n"Njih je 481, oni imaju oko 40.000 kvadrata i oni neće plaćati kiriju u maju, tako da ćemo tako nadoknaditi ovaj deo marta i aprila koji nisu radili. Pored toga, radimo na tome da pronađemo način kako da ih oslobodimo plaćanja, makar jedan mesec, a pokušaćemo dva meseca, zakupa za bašte, jer mislimo da ćemo tako pomoći većini ugostitelja da se malo oporave, da počnu da rade i da isplate plate svojim zaposlenima", kazao je Vesić.\nPodsetio je da je Vlada obezbedila poseban paket za ugostitelje, koji obuhvata minimalce, kao i da su ih više puta primili premijerka Brnabić i ministar Mali, kao i da u ugostiteljstvu u Beogradu radi 40.000 ljudi.\n"Zakon o metrou i gradskoj železnici u narednim nedeljama u Skupštini Srbije"\nVesić je naveo da je izrada predloga zakona o metrou i gradskoj železnici u završnoj fazi i da ga priprema Ministarstvo građevine i infrastrukture, zajedno sa Gradom Beogradom i Ministarstvom finansija.\n"Taj zakon će se naći u narednim nedeljama u Skupštini Srbije, braniće ga ministar Mali, koji je inače predsednik Komisije za izgradnju metroa. Nadamo se da će poslanici taj zakon usvojiti, jer kada usvoje taj zakon, biće urađena sva tehnička i regulatorna pitanja kako bismo mi počeli 1. novembra izgradnju metroa", rekao je Vesić.\nNaglasio je da je to "još jedan dokaz o tome da su svi koji su u prošlosti pričali kako će graditi metro pričali laži zato što nije postojao čak ni zakon koji bi regulisao izgradnju metroa".\n"Metro ne postoji u našim zakonima. Pominje se u jednoj reči u Zakonu o železnici. Da bismo gradili metro, moramo da imamo regulativu za rad metroa, kao što postoji regulativa za železnice i bilo kog drugog sistema saobraćaja", kazao je zamenik gradonačelnika Beograda.\nVesić je naveo da Grad Beograd sa republičkim vlastima radi na eksproprijaciji zemljišta na Makiškom polju i da će sve biti spremno da 1. novembra počne izgradnja metroa, koji je, podsetio je, obećan 1971. godine.\n"U toku su pregovori o izgradnji BG voza"\nNaglasio je da su u toku i pregovori o izgradnji BG voza, gradske železnice, koja danas povezuje Batajnicu, Ovču, Resnik, Mladenovac i Lazarevac i da će kada sve bude završeno 2027. godine sistem BG voza povezivati i Pančevo, Surčin, nacionalni stadion, aerodrom, Sopot, Barajevo i Obrenovac.\n"To znači da će neko ko živi u Obrenovcu ili ko živi u Lazarevcu imati u špicu na svakih 20, 25 minuta voz do Beograda i nazad, a van špica na 45 minuta do sat vremena. Tada će Beograd biti konačno integrisan", istakao je Vesić.\nGovoreći o rečnom prevozu, Vesić je rekao da je nastala zabuna pošto je javnost mislila da će takav vid prevoza biti brzo uveden i objasnio da je prvo potrebno uraditi studije, a nakon toga, ukoliko bude potrebe, Grad će tražiti partnera za rečni prevoz.\nVesić je istakao i da će tokom prolećnog čišćenja grada biti očišćeno oko 40 divljih deponija i naglasio da one ne nastaju same od sebe i da je u pripremi zakon koji će kao uslov za dobijanje građevinske dozvole propisati davanje dokaza o kretanju građevinskog otpada.\nKrizni štab doneo nove mere – od petka se otvaraju restorani i u zatvorenom


07.01.2014. 06:58h Ažurirano: 07.01.2014. 06:58h\nŠef kancelarije Svjetske banke (SB) za Crnu Goru Anabel Abreu u razgovoru za „Vijesti“ je kazala da Crna Gora ove godine treba da posebno obrati pažnju na planiranje velikih projekata kako oni ne bi doveli do dodatnog pristiska na već oslabljene javne finansije.\nIz te institucije ranije je ocijenjeno da će izgradnja autoputa, odnosno izgradnja dionice Smokovac-Mateševo uticati da javni dug poraste čak 23 odsto BDP–a. Taj važni infrastrukturni projekat, prema najavama, država planira da počne u februaru. Izgradnja dijela autoputa Smokovac - Mateševo, koštao bi, prema ponudi kineskog konzorcijuma, oko 800 miliona eura a Vlada planira da se ove godine zaduži za oko 100 miliona kako bi finansirala početak projekta.\n„Javni dug je i dalje visok i u septembru 2013. godine bio je 55 odsto BDP-a, a sa garancijama 63,2 odsto BDP-a. Nedavno je agencija Standard and purs promijenila izgled zemlje na negativan zbog kontinuiranog rasta javnog duga što predstavlja značajan rizik i povećava osjetljivost zemlje. Ukoliko se to spoji sa slabom spoljnom pozicijom države, bankarskim sektorom koji je i dalje osjetljiv zbog visokog nivoa loših kredita, osjetljivost zemlje sa ograničenim instrumentima monetarne politike je visoka. Posebnu pažnju treba obratiti na pažljivo planiranje velikih projekata tako da oni ne dovedu do dodatnog pritiska na već oslabljene javne finansije“, rekla je Abreu, dodajući da su primijećeni napori da se nastavi sa procesom fiskalne konsolidacije i unapređenjem poslovnog okruženja.\nOna je kazala da SB razgovara sa Vladom o pomoći za jačanje upravljanja dugom i da ta pomoć uključuje potencijalne oblasti podrške kao što su unapređenje izrade srednjoročnih strategija za upravljanje dugom, razvoj sekundarnog tržišta državnih obveznica i podrška u internoj organizaciji sektora za upravljanje dugom.\nAbreu je kazala da će u ovoj godini zajedno sa Vladom raditi na srednjoročnoj reviziji Strategije partnerstva za Crnu Goru gdje će utvrditi prioritetne oblasti za preostale angažmane u okviru te strategije koja se završava naredne godine.\nAbreu je kazala da će u ovoj godini zajedno sa Vladom raditi na srednjoročnoj reviziji Strategije partnerstva za Crnu Goru gdje će utvrditi prioritetne oblasti za preostale angažmane u okviru te strategije koja se završava naredne godine\nSB je projektovala rast crnogorske ekonomije po stopi od 2,5 odsto u ovoj godini, a ako najavljene investicije privatnog sektora i izgradnja autoputa počnu da se ostvaruju, onda je moguće očekivati i scenario višeg rasta od 3,2 odsto.\n„Početak radova na izgradnji autoputa zajedno sa investicijama u turizmu i energetici bi povećali izglede Crne Gore za rast na srednji rok. Pod pretpostavkom da će se polovina najavljenih privatnih investicija implementirati i da se ispuni četvorogodišnji period izgradnje rast bi se povećao na oko 3,2 procenta od ove pa do 2016. godine“, ocijenila je Abreu.\nOna je navela da se tokom 2013. godine crnogorska ekonomija oporavljala uz pomoć rasta koji je nastao u euro zoni i povoljnih vremenskih uslova.\n„Domaća potražnja je uglavnom bila potisnuta tokom prve polovine godine, što se odrazilo kroz visoku nezaposlenost, usporen rast dohotka domaćinstava, kredita i nizak nivo investicija. To je počelo da se oporavlja tokom druge polovine godine što stvara solidnu osnovu za rast u 2014,” rekla je Abreu.\nSB je preporučila Vladi da 2014. godine nastavi fiskalnu konsolidaciju kako bi smanjila javni dug, poboljšala naplatu poreskog duga, kao i da pomogne u rješavanju problema nekvalitetnih kredita bankarskog sektora i nastavi unapređenje uslova za nove investicije\n„Na ekonomskom frontu progres na unapređenju investicione klime je impresivan, a mi smo zadovoljni i sa fiskalnim učinkom u 2013. u situaciji u kojoj je došlo do aktiviranja garancija u iznosu od preko tri procenta BDP-a. Ali, s obzirom na povećanje javnog duga, biće potrebni dodatni napori za kreiranje fiskalnog prostora za potrebe javnih investicija na srednji rok“, istakla je Abreu.\nSmanjiti javni dug i potrošnju\nSB je preporučila Vladi da 2014. godine nastavi fiskalnu konsolidaciju kako bi smanjila javni dug, poboljšala naplatu poreskog duga, kao i da pomogne u rješavanju problema nekvalitetnih kredita bankarskog sektora i nastavi unapređenje uslova za nove investicije.\nKako je SB ocijenila da se održivost javnih finansija i smanjenje državnog duga može sprovesti povećanjem poreza ali da bi time bio ugrožen investicioni ambijent, zbog čega bi bilo bolje da se smanji javna potrošnja, koja je dosta visoka i iznosi oko 47 odsto BDP–a.\nSvjetska bankaautoput Bar-BoljareAnabel Abreu


Gerontološki klub "Prozivka" obeležio sedam godina postojanja | (Vesti - 04. 06. 2018) Subotica.com\nGerontološki klub "Prozivka" obeležio sedam godina postojanja\n04.06.2018. u 00:00h\nUz kolo, tradicionalni grčki ples, a potom i pesme njihove mladosti, članovi Gerontološkog kluba Prozivka obeležili su danas sedmogodišnjicu postojanja i rada ove ustanove socijalne zaštite.\nOsnovan u junu 2011. godine, Gerontološki klub Prozivka danas broji oko 300 članova, od kojih se mnogi svakodnevno okupljaju radi druženja uz prvu jutarnju kafu, prelistavanje štampe, te po koje partije šaha ili bridža.\n- Članovi su aktivni u svim sekcijama kluba, kao što su kartanje, šah, plesna sekcija, a takođe rado idu i na izlete koji se organizuju. Na ručku svaki dan imamo oko 30 do 40 članova, koji su tu pre svega kako bi se družili. Značaj Gerontoloških klubova je u tome što predstvaljaju prvi korak sa upoznavanjem usluga socijalne zaštite kako u našem gradu, tako i u našim ustanovama - rekla je Vesna Pajić, koordinatorka službe Otvorena zaštita.\nGerontološki klub Prozivka je samo jedan, od ukupno 10 klubova koji postoje u Subotici, za čiji rad je lokalna samouprava ove godine izdvojila 44 miliona dinara, što je nešto više sredstava u odnosu na prošlu godinu.\n- Više puta smo ponavljali da nam je cilj da povećamo broj Gerontoloških klubova sa 10 na 15, kako u većim, tako i u manjim mesnim zajednicama. Do sada smo obišli i pogledali nekoliko objekata sa predstavnicima mesnih zajednica, tako da ćemo u narednom periodu zajedno sa direktorom Gerontološkog centra uspeti da otvorimo još koji Gerontološki klub. U njima su prisutne mnoge aktivnosti naših najstarijih sugrađana i dok god su oni nasmejani i voljni da učestvuju u tim aktivnosti, Gerontološki klubovi će opstati i raditi - istakao je Ilija Đukanović, član Gradskog veća zadužen za oblast socijalne zaštite i zdravstva.\ngerontološki centar subotica gerontološki klub prozivka ilija đukanović


Članovi Odbora za ustavna pitanja i zakonodavstvo su, na sednici održanoj 26. maja, razmotrili više predloga zakona koje je podnela Vlada.\nČlanovi Odbora ocenili su da su Predlog zakona o potvrđivanju Memoranduma o razumevanju između Vlade Republike Srbije i Ujedinjenih nacija o pružanju doprinosa u resursima multidimenzionalnoj integrisanoj misiji Ujedinjenih nacija za stabilizaciju u Centralnoafričkoj Republici (MINUSCA); Predlog zakona o potvrđivanju Sporazuma između Saveta ministara Republike Albanije, Saveta ministara Bosne i Hercegovine, Vlade Republike Makedonije, Vlade Crne Gore, Vlade Republike Srbije i Vlade Republike Slovenije o osnivanju Balkanskih vojnomedicinskih snaga; Predlog zakona o potvrđivanju Sporazuma između Vlade Republike Srbije i Vlade Republike Belorusije o vojno -tehničkoj saradnji; Predlog zakona o potvrđivanju Sporazuma između Vlade Republike Srbije i Vlade Slovačke Republike o saradnji u oblasti odbrane; Predlog zakona o potvrđivanju Sporazuma između Vlade Republike Srbije i Vlade Češke Republike o zaštiti ratnih grobova i vojnih memorijala; Predlog odluke o Nacionalnom programu javne železničke infrastrukture za period od 2017. do 2021. godine; Predlog zakona o potvrđivanju Sporazuma o izmenama Sporazuma između Vlade Republike Srbije i Vlade Ruske Federacije o međunarodnom drumskom saobraćaju, zaključenog razmenom nota; Predlog zakona o potvrđivanju Sporazuma između Vlade Republike Srbije i Vlade Specijalne administrativne regije Hong Kong Narodne Republike Kine o vazdušnom saobraćaju; Predlog zakona o potvrđivanju Sporazuma između Vlade Republike Srbije i Vlade Republike Hrvatske o prenosu nadležnosti za pružanje usluga u vazdušnom saobraćaju, koje je podnela Vlada, u skladu sa Ustavom i pravnim sistemom Republike Srbije.\nTakođe, Odbor je ocenio da u su u skladu sa Ustavom i pravnim sistemom Republike Srbije i sledeći predlozi zakona: Predlog zakona o potvrđivanju Sporazuma o statusu i funkcijama Međunarodne komisije za nestala lica; Predlog zakona o potvrđivanju Sporazuma o osnivanju Regionalne kancelarije za saradnju mladih, sa Statutom Regionalne kancelarije za saradnju mladih; Predlog zakona o potvrđivanju Sporazuma između Vlade Republike Srbije i Vlade Savezne Republike Nemačke o obavljanju plaćene delatnosti članova porodice članova diplomatskog ili konzularnog predstavništva; Predlog zakona o potvrđivanju Sporazuma između Vlade Republike Srbije i Vlade Republike Francuske o bavljenju plaćenom delatnošću članova porodice članova zvaničnih predstavništava dve države; Predlog zakona o potvrđivanju Sporazuma između Republike Srbije i Republike Portugal o zapošljavanju članova porodice diplomatskog i konzularnog osoblja; Predlog zakona o potvrđivanju Sporazuma između Vlade Republike Srbije i Vlade Republike Indonezije o ukidanju viza za nosioce diplomatskih i službenih pasoša; Predlog zakona o potvrđivanju Sporazuma između Vlade Republike Srbije i Vlade Republike Irak o ukidanju viza za nosioce diplomatskih i službenih pasoša; Predlog zakona o potvrđivanju Sporazuma između Vlade Republike Srbije i Vlade Kirgiske Republike o ukidanju viza za nosioce diplomatskih i službenih pasoša; Predlog zakona o potvrđivanju Sporazuma između Vlade Republike Srbije i Vlade Kraljevine Tajland o ukidanju viza za nosioce diplomatskih i službenih pasoša; Predlog zakona o potvrđivanju Sporazuma između Vlade Republike Srbije i Vlade Republike Gvatemale o ukidanju viza za nosioce diplomatskih i službenih pasoša; Predlog zakona o potvrđivanju Sporazuma iz Pariza; Predlog zakona o potvrđivanju Sporazuma između Vlade Republike Srbije i Vlade Republike Belorusije o saradnji u oblasti turizma, koje je podnela Vlada.\nSednici je predsedavao predsednik Odbora Đorđe Komlenski, a prisustvovali su i članovi i zamenici članova Odbora: Miroljub Stanković, Vesna Marković, Srbislav Filipović, Krsto Janjušević, Bojan Torbica, Balint Pastor, Jelena Kovačević Žarić, Aleksandra Majkić i Neđo Jovanović.\nPoslednji put ažurirano: 26.05.2017, 14:03


Merkelova o statusu Krima: Setite se ujedinjenja Nemačke - 10.09.2017, Sputnik Srbija\nNemačka kancelarka Angela Merkel je, komentarišući pitanje pripadnosti Krima, podsetila na istoriju ujedinjenja Nemačke. 10.09.2017, Sputnik Srbija\nrusija, vesti, svet, krim, nemačka, angela merkel\n12:17 10.09.2017 (Osveženo: 16:38 10.09.2017)\n© REUTERS / Fabrizio BenschNemačka kancelarka Angela Merkel govori na predizbornom mitingu Hrišćanske demokratske partije i Štrazburgu\nNemačka kancelarka Angela Merkel je, komentarišući pitanje pripadnosti Krima, podsetila na istoriju ujedinjenja Nemačke.\n29 Avgust 2017, 20:31\n„Kada ja, na primer, čujem da treba jednostavno priznati rusku aneksiju Krima, ja shvatam to ovako: šta bi se desilo da je takav odnos bio prema nama u DDR pod sloganom ’Nemačka je podeljena, nema šta da se menja‘“, izjavila je Merkelova u intervjuu za „Frankfurter algemajnen zontagscajtung“ govoreći o tome zašto, po njenom mišljenju, ovo pitanje ne može da bude zamrznuto.\nKancelarka je dodala da smatra da je „veoma hrabar“ stav ljudi u DDR koji su „bili spremni da drže celu zemlju“ i dovedu je do ujedinjenja.\nRanije je lider Slobodne demokratske partije Nemačke Kristijan Lindner predložio Evropi da zatvori oči na promenu statusa Krima i umesto da nastavi da povećava pritisak na Rusiju, pređe na „izgradnju odnosa“. Njega je podržao kandidat za kancelara iz stranke Alternativa za Nemačku Aleksandar Gauland.


Obradović: Sve to govori da je u pitanju još jedan šou u režiji Aleksandra Vučića - Infobrif\nObradović: Sve to govori da je u pitanju još jedan šou u režiji Aleksandra Vučića\nObjavljeno 21.05.2019. u 12:20\nPredsednik Dveri Boško Obradović ponovio je danas poslanici te stanke neće prisustvovati sednici Skupštine Srbije u na temu Kosova, zakazanoj za ponedeljak 27. maja i istakao da neće doći „niko ko sebe smatra opozicijom“.\n„Mi smo potpisali Sporazum sa narodom u kome stoji da ćemo napustiti sve skupštine, a taj Sporazum je osnova svih protesta ‘Jedan od pet miliona’ i ‘Svi kao jedan’ i ostajemo pri našim zajedničkim zahtevima sa protesta održanog 13. aprila u Beogradu, a to su oslobođenje svih medija, promene u REM-u i fer i pošteni izbori“, rekao je Obradović na konferenciji za novinare u Čačku.\nZa vreme održavanja konferencije za novinare iza Obradovića je stajala lutka koja predstavlja predsednika Srbije i Srpske napredne stranke (SNS) Aleksandra Vučića u simbličnom zatvorskom odelu, koju su pojedini građani nosili na protestima „Jedan od pet miliona“.\nOn je dodao da poslanici za tu posebnu sednicu, koju je zakazala predsednica Skupštine Maja Gojković nisu dobili bilo kakav pisani materijal, ni izveštaj o dosadašnjim razgovorima i kako je rekao „tajnim pregovorima“ predsednika Vučića sa Hašimom Tačijem, kao ni šta je bila ideja razgraničenja, niti plan daljih pregovora.\n„Sve to govori da je u pitanju još jedan šou u režiji Aleksandra Vučića, još jedna farsa kojom se ponižava Narodna skupština što je slučaj u poslednjih sedam godina“, rekao je Obradović.\nOn je dodao da predsednik Srbije učestvuje u međunarodnim pregovorima o Kosovu a da ga niko za to nije ovlastio niti je u Skupštini usvojena platforma na osnovu koje bi bili vođeni ti pregovori.\nObradović o protestu u Gračanici: Izdajnik gura Srbe na Srbe dok iza scene diluje sa Tačijem (FOTO)\n„U svojoj poznatoj kukavičkoj tradiciji i maniru sada kada je opozicija van parlamenta i više od šest meseci bojkotuje rad Skupštine, sada se setio predsendik Srbije da brojni važni zakoni dođu na dnevni red Skupštine i tema Kosova“, rekao je Obradović.\nOn je dodao da se od dolaska Vučića na vlast 2012. godine, a posebno od potpisivnaja Briselskih sporazima 2013. država Srbija povlači sa Kosova i od dolaska SNS na vlast ima sve manje Srbije na Kosovu.\nObradović je dodao da je na nedeljnim izborima na severu Kosova izašlo u proseku 42 odsto birača i da to govori da je većina bojkotovala te izbore , ističući da su se za bojkot zalagale i Dveri.\n„Čestitam hrabrim ljudima na severu Kosova koji su uprkos pritiscima i ucenama odbili da učestvuju na lažnim albanskim izborima i bojkotovali te izbore, što vlast u Srbiji prećutkuje jer bi se moglo zaključiti da su ti izbori za nas neregualarni, jer je više od polovine birača bojkotovalo a na severu Kosova većina stanovništava u opštinama su Srbi“, rekao je Obradović.\nOn je osudio zabranu koju je imao da uđe na Kosovo i prisustvuje formiranju konstitutivne sednice Saveza za Srbiju na Kosovu i za to optužio aktulenu vlast u Srbiji.\n„Ovo nije prvi, već peti li šesti put, da mi je zabranjen ulazak na Kosovo i odgovorno tvrdim da do toga ne bi došlo bez koordinacije izmedju vlasti u Beogradu i Prištine. Neprijateljski je dočekano formiranje Saveza za Srbiju na Kosovu jer se time radja jedan nova i drugačija alternativna politika prema Kosovu u odnosu na sadašnju politiku aktuelne vlasti“, rekao je Obradović.\nOn je dodao da je u Gračanici ispred Doma kultrure gde je trebalo da bude održana sednica Predsedništva Saveza za Srbiju (SzS) i konsitituisanje Saveza za Srbiju saveza za Kosovo organizovana grupa zaposlenih u javnom sektoru Gračanice da u radnom vremenu, umesto da budu na svojim radnim mestima, dodju i protestuju protiv predstavnika SzS, za šta je optužio SNS.\n„To je slika kako vlast zamišlja opoziciju, niko u Srbiji ne može da kaže nešto drugačije od onoga što govori vlast i takvom nekome treba zabraniti ulazak na Kosovo, treba mu zabraniti održavanje tribine u Gračanici i ne treba dozvoliti a se čuje drugačija politika o Kosovu“, rekao je Obradović.\nGovoreći o „Tijaninom zakonu“ on je rekao da je više od godinu dana stajao u fioci predsednice Skupštine Srbije Maje Gojković, uprkos 160.000 potpisa gradjana Srbije koji su podržali predlog Fondacije „Tijane Jurić“.\nPoslanici doneli odluku o „Tijaninom zakonu“\n„Kada su SNS i aktuelna vlast bili za to, zašto su godinu dana u fioci držali ovaj zakonski predlog, da bi ga sada predložili u potpuno izmenjenoj formi da to više i nije Tijanin zakon“, rekao je Obradović.\nOn je ocenio da država „na mala vrata“ uvodi meru doživotnog zatvora za delo protiv vlasti, odnosno države.\n„Uostalom oni nisu ni stavili na dnevni red originalni predlog Tijaninog zakona koji je predložila Fondacija već predlog Vlade Srbije koji je značajno izmenjen i u kome, izmedju ostalog, na mala vrata pod formom doživotnog zatvora, koji je opravdan za silovatelje, pedofile, sada uvode doživotni zatvor za delo protiv vlasti, odnosno države“, rekao je Obradović.\nOn je dodao da zakon predvidja meru doživotnog zatvora za narušavanje ustavnog uredjenja Srbije.\n„Ja sam samo taj deo podržao i rekao da apsolutno treba doneti meru doživotnog zatvora za onoga ko ugoržava Ustav Srbije i zato sam na današnju konferenciju za novainre pozvao i kolegu Aleksandra Vučića u zatvorskom odelu, jer prvi koji treba da bude procesuiran i krivično gonjen je Vučić, zbog kršenja Ustava Srbje, antiustavnih Briselskih sporazuma, i svih drugih aktivnosti na predaji Kosova u ruke ‘okupacionih vlasti’ u Prištini“, rekao je Obradović.\nObnova pruge će koštati Srbiju 11 miliona evra po kilometru\nIzgradnja beogradskog metroa – Mihajlović, Mali i Vesić sa Kinezima pripremaju prihvatljiva rešenja


„Ferrari Land“ tematski park u Španiji - Gradjevinarstvo.rs\n„Ferrari Land“ tematski park u Španiji\nBrendiranje automobilskih marki se obično završava sa postavkom logotipa kompanije na neku veliku torbu i traženje hiljade evra za nju, ali je Ferari otišao korak dalje stavljajuću svoj logo na, ni manje ni više, nego dva tematska parka. Kompanije Ferrari i PortAventura Entertainment S.A.U su potpisale sporazum o izgradnji drugog Ferari tematskog parka, Ferrari Land, kao deo PortAventura odmarališta i tematskog parka izvan Barselone u Španiji. Park veličine 7,5 hektara će biti otvoren 2016. godine i najavljen je kao „prilika da cela porodica iskusi i otkrije svet Ferarija“.\nProizvođač automobila je pre ovoga parka napravio tematski park Ferrari World, koji je otvoren 2010. godine i bio je najveći zatvoreni zabavni park u svetu pokriven sa najvećim logotipom Ferarija na svetu. Sa svojim realnim i virtuelnim eksponatima, vožnjom kroz Ferari V-12 motor, najvećom Ferari galerijom na svetu, najbržem toboganu (rolokosteru) na svetu i, naravno, najvećim Ferari salon na svetu, kompanija je uradila odličan posao. Sada se ona usmerila na izgradnji novog tematskog parka Ferrari Land unutar postojećeg parka PortAventura, koji već sada privlači četiri miliona posetioca godišnje.\nDetalji tek trebaju da budu razrađeni za park vredan 100 miliona evra, ali kompanija Ferrari obećava „nove i uzbudljive atrakcije“ koje će obuhvatiti i najveći i najbrži vertikalni akcelerator u Evropi; luksuzan hotel od pet zvezdica sa 250 soba, restorane, simulatore vožnje, eksponate bolida Formule 1 i mnogo drugih zanimljivosti.\n„Nakon uspeha Ferari sveta u Abu Dabiju, dobili smo mnogo, mnogo zahteva da izgradimo još zabavnih parkova“, rekao je Andrea Perone, direktor Ferrari brenda. „Mi smo pažljivo pretresli razne predloge i odlučili da pihvatimo predlog kompanije PortAventura Entertainment S.A.U zato što je to veoma solidan plan razvijen od strane sposobnih ljudi koji će dovesti magiju Ferarija u Španiju, naciju gde mi imamo mnogo pristalica i entuzijasta, a gde veliki broj turista hrli svake godine. Ovaj novi poduhvat dodatno naglašava prisustvo našeg brenda u ovoj oblasti. Park Ferrari Land će oduševiti cele porodice, a ne samo ljubitelje Formule 1.“\nPored ovog parka još mnoge Ferari atrakcije bi mogle da niknu širom sveta. „Mi ćemo nastaviti da procenjujemo druge predloge za tematske parkove izvan Evrope u slobodno vreme: brend je naš najznačajniji resurs, a mi moramo da poboljšamo njegovu vrednost bez njegovog razblažavanja“, dodao je Perone.


Poverenik: Upravni sud odbio tužbu RJT protiv rešenja poverenika\nBeta 8. avgusta 2018. 12:35\nUpravni sud odbio je tužbu Republičkog javnog tužioca (RJT) za poništavanje rešenja poverenika za informacije od javnog značaja i zaštitu podataka o ličnosti, kojim je naloženo da se javnosti učini dostupnom profesionalna biografija postupajućeg tužioca u predmetu „Savamala“.\nU saopštenju poverenika se navodi da će se pre dostavljanja biografije postupajućeg tužioca zaštititi i učiniti nedostupnim lični podaci: adresa, lični i matični broj, ime roditelja, mesto, dan, mesec i godina rodjenja i drugi detalji u tim dokumentima koji nisu od značaja za obavljanje tužilačke funkcije.\nPoverenik Rodoljub Šabić smatra da je presuda očekivana, logična, kao jedino pravno moguća, ali ocenjuje da slučaj, odnosno samo podnošenje tužbe ilustruje sa kakvom „neodgovornom lakoćom“ se postupci i akti poverenika pokušavaju diskreditovati i diskvalifikovati.\nTužbu protiv poverenika u slučaju „Savamala“ Republičko javno tužilaštvo podnelo je zbog „kršenja zakona na štetu javnog interesa“.\n„To je i generalno, a posebno u konkretnoj situaciji bukvalno pravni oksimoron. Naime, ne samo da je savršeno normalno i opravdano, u skladu sa zakonom i medjunarodno prihvaćenim standardima, da profesionalne biografije nosioca javnih funkcija budu dostupne javnosti, nego je šta više u konkretnom slučaju ‘sporna’ biografija i u vreme podnošenja tužbe protiv poverenika, čak i pre toga, bila dostupna najširoj javnosti“, navodi se u Šabićevom saopštenju.\n„Da pod takvim okolnostima RJT kvalifikuje nalog poverenika kao ‘kršenje zakona i ugrožavanje javnog interesa’ je zaista apsurd“, ocenio je poverenik.\nKako je navedeno, statistički podaci o podnošenju tužbi republičkog javnog tužioca zbog „kršenja zakona na štetu javnog interesa“, koje može da podnosi protiv više stotina organa, govore da se one podnose „isključivo“ protiv poverenika za informacije od javnog značaja i zaštitu podataka o ličnosti.\nTo navodi na zaključak da je poverenik jedini državni organ koji „krši zakon i ugrožava javni interes“, a to je, u atmosferi u kojoj, nažalost, organi vlasti masovno i robusno krše zakone, ekstremno nekorektno, dodaje se u saopštenju.\n„Ovo pogotovo imajući u vidu da kršenje prava gradjana ne nailazi, ni izbliza, na adekvatnu krivično pravnu reakciju, ocenjujući da je tužna realnost svakodnevno suočavanje sa mnoštvom ozbiljnih povreda prava na pristup informacijama i prava na zaštitu podataka o ličnosti, od kojih veliki broj ukazuje na sumnju u izvršenje krivičnih dela službenih lica, a da je istovremeno broj postupaka koje tužilaštva tim povodom pokreće zanemarljiv“, piše u saopštenju.


Kiks protiv Budućnosti – FK Metalac\nKiks protiv Budućnosti\nFK Metalac | 07.05.2018\n(Rovčanin i Blažalac “Oči u oci”)\nNa ovom uzbudljivom meču, pored postignutog pogotka u 8. minutu igre kada se Rovčanin Ersan odlično snašao i odreagovao savladavši golmana gostiju Bažalca posle njegove greške, „Metalac“ je samo u prvom poluvremenu stvorio još nekoliko prilika iz kategorije „stoprocentnih“ za postizanje pogotka. U 35. minutu jedanaesterac skrivljen nad Branislavom Tomićem iskusni Marko Anđić nije uspeo da realizuje, on je uputio snažan udarac po sredini gola, ali visoko iznad prečke Dobanovčana. Stefan Ilić je dva puta izlazio golmanu Bažalcu „jedan na jedan“ ali bez uspeha, nedugogo zatim strelac pogotka iz 8. minuta Rovčanin ponovo je imao „stoprocentnu“ šansu da savlada Bažalca kada se našao u situaciji oči u oči sa njim ali je loptu uputio pravo „u golmana“. Utisak dobro odigranog prvog poluvremena pokvario je igrač „Budućnosti“ Lučić Slobodan koji je uspešno izveo kazneni udarac poslavši golmana Kostica na suprotnu stranu.\nDrugo poluvreme je počelo agdesivno u dominaciji „Metalca“, a opsada protivničkog gola trajala je sve do 75. minuta kada je „Metalac“ počeo polako da posustaje. Još jednu „stopostotnu“ priliku za postizanje pogotka imao je Marko Anđin ali ni ovoga puta nije imao sreće, lopta je opet pogodila golmana Bažalca, a do kraja utakmice „Metalacu“ se nije dalo da postigne toliko željeni pogodak, pa je rezultat iz prvog poluvremena 1:1 osta I konačan rezultat utakmice.\nPosle ovog kiksa “Metalac” zaostaje 5 bodova za „Proleterom“ koji će po svemu sudeći igrati Super ligu od naredne sezone i tri boda za „Dinamom“. U sledećem kolu „Metalac“ je ponovo domaćin na svom terenu gde dočekuje ekipu „TSC“-a iz Bačke Topole.


ZAKON O POREZIMA NA IMOVINU: U Beogradu počela da stižu rešenja za 2018. godinu\n- Zakonom o porezima na imovinu ("Sl. glasnik RS", br. 26/2001, "Sl. list SRJ", br. 42/2002 - odluka SUS i "Sl. glasnik RS", br. 80/2002, 80/2002 - dr. zakon, 135/2004, 61/2007, 5/2009, 101/2010, 24/2011, 78/2011, 57/2012 - odluka US, 47/2013 i 68/2014 - dr. zakon) nije propisan rok za donošenje rešenja o utvrđivanju godišnjeg poreza na imovinu, tako da u tom smislu nema ni kašnjenja ni donošenja rešenja pre roka. Znači, rešenje se može doneti bilo kada u toku tekuće fiskalne godine, bez posledica po poreske obveznike. Sekretarijat za javne prihode završio je utvrđivanje poreza na imovinu za 2018. godinu za sve gradske opštine i u toku distribucija rešenja na adrese poreskih obveznika - kažu nadležni.\n- To znači da je obaveza da se porez plaća, do dobijanja rešenja, u visini poslednje akontacije za prethodnu godinu, tromesečno - u roku od 45 dana od dana početka tromesečja, na propisani uplatni račun javnih prihoda. Ako postoji razlika za uplatu između utvrđenog poreza rešenjem za tekuću godinu i akontaciono plaćenog poreza na imovinu, obaveza je da se razlika plati u roku od 15 dana od dana dostavljanja rešenja o utvrđivanju poreza - navodi se dopisu Sekretarijata.\n- Utvrđivanje godišnjeg poreza na imovinu Sekretarijat za javne prihode, za sve gradske opštine, otpočinje kada se završe svi postupci javnih nabavki u vezi sa izradom i dostavljanjem rešenja, potpišu odgovarajući ugovori i ažuriraju baze podataka o poreskim obveznicima - poručuju oni.


Krakobabić: Za dve i po godine podstaknuto osnivanje 560 zadruga\n► Krakobabić: Za dve i po godine podstaknuto osnivanje 560 zadruga\nMinistar zadužen za regionalni razvoj i koordinaciju rada javnih preduzeća Milan Krkobabić izjavio je danas da je država za dve i po godine podstakla osnivanje 560 zadruga u Srbiji, a za pomoć zadrugama bespovratno je dodeljeno 1,7 milijardi dinara.\nKrkobabić je saopštio da je upravo završen konkurs za podršku zadrugama, pri čemu je za postojeće zadruge opredeljeno 15 miliona dinara, novoformirane će dobiti podršku od 7,5 miliona dinara, dok je za složene namenjeno 60 miliona dinara.\nPrema njegovim rečima, 50 do 60 zadruga će novac iskoristiti za nabavku opreme i mehanizacije, višegodišnje zasade i stada.\nOn je kao primer uspešno formiranih zadruga naveo Slankamen i Žitište, kao i zadrugu "Agroklek", koja ima 1,2 hiljade hektara.\nMinistar je Podsetio da Nacionalni tim za preporod sela priprema program preporoda sela za period od 2020. do 2022. godine.\nMere o kojima se razmišlja, kako je objasnio, jesu davanje državnog zemljišta bez naknade mlađim poljoprivrednicima, kao i bespovratnih sredstava mladim bračnim parovima da kupe neku od 200.000 praznih kuća po selima Srbije.\nPored "usitnjenog" poseda, jedan od velikih problema sa kojima se suočavaju sela jeste i loša infrastruktura, ukazao je Krkobabić i naglasio da u 16 opština u Srbiji nema nijedne poslovne banke, objavljeno je na sajtu Vlade Srbije.\nkonkurs za podršku zadrugama


Beta 16. novembra 2019. 16:50\nOmladina Narodne stranke danas je ispred Ministarstva rudarstva i energetike povodom najavljenog poskupljenja struje gradjanima delila sveće i vrećice ćumura.\nPredsednik omladine Narodne stranke Ivan Gajić rekao je da su povećanjem cene struje za 3,9 odsto, koje stupa na snagu 1. decembra, usred grejne sezone, pogodjeni svi gradjani jer očekuje da će, kako je rekao, lančano poskupeti i drugo.\n„Laž je da gradjani Srbije plaćaju najjeftiniju struju u Evropi, jer se uporednom metodom cene struje i kupovne moći jasno vidi da je i trenutna cena struje mnogo veće opterećenje za građane Srbije, nego što je za gradjane mnogo razvijenijih zemalja Evrope“, rekao je Gajić.\nGajić je naveo da će se Grčić po promeni vlasti „vratiti u pečenjaru čiji je vlasnik bio“ pre no što je postavljen na čelo najveće kompanije u Srbiji – EPS, i pre no što mu je povereno da upravlja složenim sistemom proizvodnje električne energije, „iako za to nije imao nikakve kvalifikacije“.\n„Grčić je pomislio da, kao što je pekao prasiće, može da upravlja proizvodnjom struje, termoelektranama i hidrocentralama, dok gradjani, nažalost, na svojoj koži osećaju posledice takvog šarlatanskog pristupa“, rekao je Gajić.


Rezultati pretrage za: Vjosa Osmani\nOsmani: Nije nam potrebna panika već povećana briga\nPredsednica Skupštine Kosova Vjosa Osmani pozvala je građane Kosova da ne šire paniku i istakla da je vreme za pojačanu brigu i potpuno i strogo pridržavanje pravila i smernica institucija, piše Ljajmi.\nOsmani: Za Kosovo odnosi sa SAD su od životnog značaja\nPredsednica kosovskog parlamenta Vjosa Osmani izjavila je večeras da se njen stav prema SAD nikada nije promenio tokom političke karijere i da su odnosi sa Vašingtonom od životne važnosti za Kosovo.\nOsmani: Danas sa Kurtijem o taksama, razlike mogu da budu prevaziđene\nPredsednica kosovskog parlamenta Vjosa Osmani izjavila je da će danas sa premijerom Kurtijem razgovarati o njegovoj odluci da delimično ukine taksu na srpsku robu, navodeći da bi razlike koje imaju mogle da budu prevaziđene na današnjem sastanku, prenosi Ljajmi.\nPredsednica Skupštine Kosova Vjosa Osmani ocenila je danas da to što je premijer Aljbin Kurti objavio sporazum iz 2013. između tadašnjeg premijera Hašima Tačija i tadašnjeg sekretara NATO-a Andersa Foga Rasmusena, kojim se sprečava KBS da uđe na sever Kosova bez prethodnog odobrenja Kfora ne predstavlja napad na NATO.\nOsmani: Mere reciprociteta biće poznate za dva-tri dana\nPrištinska vlada će odluku o ukidanju sto odsto uvećanih taksi na proizvode iz centralne Srbije, uz mere reciprociteta koje će biti političke, ekonomske i komercijalne, doneti u narednih nekoliko dana, izjavila je danas predsednica parlamenta Vjosa Osmani, prenela je prištinska Koha.\nPR:Veseljijev DPK bojkotovao sednicu predsednistva skupstine\nPredsedništvo kosovskog parlamenta odlučilo je danas, bez prisustva najuticajnije opozicione Demokratske partije Kosova (DPK), da će novi, sedmi saziv skpštine imati 14 parlamentarnih odbora.\nŠta Vjosu Osmani preporučuje za premijera\nDemokratski savez Kosova kanidovao je Vjosu Osmani za premijera i ona je prva žena kandidat za mesto predsednika kosovske vlade. Pravnik je po obrazovanju, a školovala se u Sjedinjenim Američkim Državama, gde je doktorirala na Univerzitetu u Pitsburgu.\nDa li bi Vjosa Osmani ukinula taksu na srpsku robu?\nVisoka funkcionerka Demokratskog saveza Kosova (DSK) Vjosa Osmani smatra da je dosadašnji premijer Ramuš Haradinaj uveo stopostotnu taksu na srpsku robu „kao meru za pokrivanje neuspeha svoje vlade“, a ta njena izjava mogla bi da pokaže u kom će se smeru kretati njena politika ako bude izabrana za premijera, navodi prištinska Gazeta Ekspres.


Regioni - datum: 2021-01-20 OŠ „DRAGO MILOVIĆ” U TIVTU ODLUČILA DA ĐAKE VRATI U ŠKOLU\nPredrag Šušić Od ponedjeljka svi u klupe\nTIVAT– OŠ „Drago Milović” je od dva ponuđena modela izabrala onaj za koji smatramo da je korisniji za djecu, a podrazumijeva da svi đaci budu fizički prisutni u školi, rekao je direktor škole Predrag Šušić.\n-Uspjeli smo da se organizujemo za ovakav rad, ali vidjećemo kako će sve od narednog ponedjeljka krenuti. Škola je velika, puno je đaka, svaki dan ćemo biti non- stop u nastavi od 7 do 18.30 časova, ali se nadamo da ćemo uz podršku nastavnika koji će imati veliko breme posla i odgovornosti, uspjeti da sve realizujemo kako treba i u ovakvim okolnostima-kazao je Šušić.\nU svim razredima učenici će biti podijeljeni u dvije grupe do 15 učenika, kako je i preporučeno, ili do 17 onda kada u razredu ima i đaka s posebnim potrebama.\n-Novina je da će svako odjeljenje imati svoju učionicu pa će nastavnici dolaziti kod njih i tamo se mijenjati, a ne kao ranije kada se odvijala kabinetska nastava i učenici su išli od jednog do drugog kabineta što je dovodilo do velikih gužvi između časova po hodnicima, kazao je direktor.\nOvih dana u školu treba da stigne gorivo za grijanje, a prema riječima Šušića naručene su dovoljne količine.


HP potpisao ugovor sa Totenhemom za opremanje novog stadiona | PC Press\nHP potpisao ugovor sa Totenhemom za opremanje novog stadiona\n14. avgust 2018. Tamara Živković\nFudbalski tim Tottenham Hotspur je potpisao ugovor da američka tehnološka kompanija HP postane zvanični dobavljač računarskog hardvera i uređaja za štampanje na njihovom novom stadionu. U periodu između 1995. i 1999. godine, Hewlett Packard je bio sponzor londonskog Totenhema, a to partnerstvo je obnovljeno i 2013. godine. 2014. godine je taj ugovor istekao, a kasnije se HP razdvojio, na biznis IT kompaniju Hewlett Packard Enterprise (HPE), dok je kompanija za hardver nazvana HP Inc. Obe kompanije su potpisale odvojene ugovore i počele ponovnu saradnju sa “mamuzama” u njihovoj novoj eri na novom stadionu.\nNovi stadion još uvek nema ime, ali već se tvrdi da će biti jedan od tehnološki najrazvijenijih stadiona na svetu. Nova arena će imati LED signalizaciju, Wi-Fi pristup, desktop i laptop računare, POS sisteme, “click and collect” narudžbine za piće i hranu i drugu opremu. Na američkim stadionima ovakve inovacije već postoje, a u Evropi se polako usvajaju.\nPOS (Point Of Sale) terminali će raditi po HP modelu uređaj kao usluga (Device as a Service- DaaS), i obezbediti Spursima trenutnu hadversku analizu i mogućnost proaktivnog upravljanja uređajima. Prema HP-u, to će obezbediti klubu bolju analizu i detektovanje potencijalnih problema pre nego što se oni dogode i uz to sprovodi korektivne mere kako bi se izbegao zastoj.\nPročitajte i: Kako da poslovanje upotrebom mobilnih Epson POS štampača podignete na još viši nivo\nAnaliza podataka će se koristiti da bi se saznalo što više o ponašanju navijača, kako bi ih ohrabrili da više troše novac i vreme na stadionu, dok će stvarati prostor i za targetirani advertajzing. HPE će obezbediti pozadinsku infrastrukturu, kao što su prekidači, pristupne tačke i softver, kao i prodaju karata i sigurnosne sisteme. Kao oficijalni snabdevač, HP Inc. će obezbediti kompjutere, štampače i druge uređaje koristeći Daas model, pored toga i više od 600 POS sistema na 60 mesta za hranu i piće.\n„Kreiranje tehnološke infrastrukture koja može podržati poboljšanje iskustva navijača zahteva uređaje koji mogu da zadovolje rastuće zahteve svih koji dođu da uživaju na stadionu. Verujemo da nam HP može pomoći da kreiramo ulitimativno iskustvo za svakog posetioca našeg doma“ rekao je Matthew Collecott, finansijski direktor Tottenhama.\nStadion ima kapacitet 62.062 mesta, i trebalo je da prvi put otvori svoja vrata posetiocima 15. septembra za utakmicu protiv Liverpool-a, međutim to će se ipak odložiti, i najavljuje se da će otvaranje biti 26. oktobra za meč protiv Mančester Sitija. Tottenahm je na svom Twitter nalogu postavio da će njihovi navijači moći da vide stadion u novoj EA Sports FIFA 19.\nPročitajte i: Američko PC tržište u porastu zbog velike potražnje za prenosnim računarima\nTagovi: DaaS, football, fudbal, Hewlett-Packard Enterprise, HP, HP Inc., POS, stadion, Tottenham Hotsupr\n← Sa Žanom Poliakov na I(aj)T(i) – “Živimo u doba multi-univerzuma”\nLukrativni posao trgovine lažnim YouTube pregledima →


Zaštitniku građana u 2018. godini dostavljeno 3.000 pritužbi - Društvo - Dnevni list Danas\nPočetna » Društvo » Zaštitniku građana u 2018. godini dostavljeno 3.000 pritužbi\n0Piše: Beta 15. marta 2019. 13.46\nGrađani su najčešće ukazivali na kršenje prava u oblasti dobre uprave, zatim u ekonomsko-imovinskoj i socijalnoj sferi.\nPritužbe građana u najvećem broju govore o povredi prava u oblasti rada Poreske uprave, nezakonitog rada izvršitelja, ali i neefikasnoj sudskoj upravi, čiji rad Zaštitnik građana nije nadležan da kontroliše, ističe se u izveštaju.\nZaštitnik građana Zoran Pašalić je naveo da se u prošloj godini sastao sa oko 2.000 građana u Beogradu i drugim gradovima i opštinama u Srbiji koji su upozoravali na loše iskustvo sa javnom administracijom, prituživali se na dugotrajni proces dobijanja javnih isprava, zloupotrebe u postupanju izvršitelja koje ih dovode na rub egzistencije, ukazivali na probleme sa inspekcijom, žalili na efikasnost sudske uprave, lokalne samouprave, poreske službe i zdravstvene administracije.\n„Praksa prijema građana pokazala se kao veoma dobra, budući da su građani lično želeli da mi izlože svoje probleme koji se, kako upozoravaju, u procedurama birokratskog lavirinta ‘ne vide’, ‘ne čuju’, još manje razumeju“, ocenio je Pašalić.\nOn je istakao da je, u skladu sa svojim nadležnostima, razgovarao sa predstavnicima državnih organa i lokalnih samouprava na čije propuste su se građani prituživali i tražio da se uočene nepravilnosti isprave.\nNaredni korak je, kako je najavio Pašalić, usvajanje izmena i dopuna Zakona o Zaštitniku gradjana, što je obaveza predvidjena i Akcionim planom za Poglavlje 23 u pregovorima sa Evropskom unijom, a kojima će se ojačati mandat i garancije nezavisnosti institucije.\nprtuzbe gradjana, zastitnik gradjana, zoran pasalic\nPašalić: Hitno rešiti probleme podstanara\nPašalić: Pola miliona ljudi nije u stanju da zadovolji egzistencijalne potrebe


TotalCar.rs » Lamborghini krosover koncept stiže u Peking\nGovorkanja oko najavljenog naslednika Lamborghini LM002 automobila ponovo su u centru pažnje automobilske javnosti. Ovoga puta priča je propraćena serijom rendera koje je napravio italijanski magazin ”Quattroruote”, a na kojima se vidi novi krosover koncept, koji će premijerno biti prikazan na Salonu automobila u Pekingu, 23. i 24. aprila kada će vrata ovog Salona biti otvorena za predstavnike sedme sile.\nOva informacija sugeriše i mogućnost da se 2015. godine pojavi Estoque Concept, predstavljen na Salonu automobila u Parizu 2008. godine. Direktan rival Porsche Panameri neće biti viđen u skorije vreme. Treći model u liniji ovog italijanskog proizvođača biće SUV ili krosover, uz razloga što brzorastuće azijsko tržište zahteva da to bude SUV, kako bi mogao da se nadmeće sa Bentley SUV-om ili Maserati Kubangom. Priča se čak i o tome da su Italijani već počeli da prave prve porudžbine!\nKao što i sami možete videti na fotografijama ispod, Lambo SUV je inspirisan dizajn jezikom Aventadora, ali ne treba ispustiti iz vida da je reč o renderima i da je još uvek nepoznato koliko će finalna proizvodna verzija biti nalik ovoj na slikama.\nIspod haube ovog koncepta nalazi se V10 motor iz Gallarda koji ima 575 KS. Drugi opcioni pogoni obuhvataju dvostruki turbo V8 motor i hibridni pogon koji je još uvek pod razmatranjem.\nLamborghini obećava da će Urus biti najbrži i najsnažniji SUV ikada\nKako će izgledati budućnost gradske vožnje


Šesta KreNI konferencija održava se od 27. do 30.novembra - JUGPRESS\nKreNI6 konferencija biće održana od 27. do 30. novembra dok je poziv za učesnike trajao do 20. novembra.\nTokom četiri dana mladi kreativni ljudi, polaznici konferencije radiće sa priznatim stručnjacima iz oblasti kreativnih industrija iz celog sveta na mapiranju i razvoju rešenja za izazove koje primećuju u svom okruženju.\nKreNI6 učesnici će raditi sa međunarodnim stručnjacima iz Švedske, Austrije, Francuske, Italije, Portugalije, Izraela, Slovenije, Rumunije, Srbije, sticati nova znanja i razvijati rešenja za digitalni razvoj našeg grada.\n“Teme ovogodišnje konferencije je „Digital disruption“ i bavićemo se promenama koje tehnologije poput virtuelne realnosti, robotike, blokčejna, gejminga, virtuelnog dizajna, data science, IoT donose tradicionalnom shvatanju privrede i društva. Pričaćemo o pozitivnim promenama i benefitima koje ove tehnologije sa sobom donose u oblastima poput zdravstva, obrazovanja, ekologije, kulture ili saobraćaja”, kaže Snežana Andrić, predsednik Mladih ambasadora koji organizuju konferenciju i dodaje:\n“ Na KreNI6 pokazaćemo koju moć inovacije imaju i zašto su pokretač razvoja a o tome ćemo učiti na primeru zemlje domaćina KreNI6 – Švedske, kao zemlja koja je u svetskom vrhu u digitalizaciji, tehnološkom razvoju, pametni gradovima i inovacionim dostugnućima. Kroz rad sa predavačima iz Švedske, predstavnicima švedskih kompanija ali kroz „švedski kutak“ u kome će biti predstavljena dostignuća švedske u razvoju pametnih industrija, približićemo tehnološke domete ove skandinavske zemlje”.\nKreNI je prvi i najuticajniji festival kreativnosti u jugoistočnoj Srbiji koji okuplja inovativne kreativne profesionalce i stručnjake iz celog sveta. Prvih 5 KreNI konferencija je postiglo svoj cilj promovisanjem sektora kreativnih industrija kao alata za rešavanje problema u društvu, ali najviše od svega, stvaranje prostora za kreativne mlade ljude da razvijaju onakvo društvo u kakvom žele da žive.\n“ U poslednjih pet godina stekli smo veliku vidljivost i tokom konferencija razvili više od 20 rešenja za gradske izazove. Rešenja pokrivaju različite teme – od zelenih fasada na zgradama u Nišu, aplikacija za cirkularnu ekonomiju, drvenih kućica za ulične prodavce, prenamenu odmarališta u gradu, podrške mladim muzičarima ili promociju biciklizma, aplikaciju za komunalne probleme”, ističe Snežana Andrić.


TotalCar.rs » Vozači, oprez – vraća se zima sa snegom!\nBezbednost, saobraćajni propisi, zimska oprema, zimski uslovi\nKako su najavili meterolozi, od ponedeljka uveče do srede stvoriće se snežni pokrivač, u većini mesta od 10 do 15 cm, na planinama i u nižim predelima istočne Srbije od 20 do 40 cm, lokalno i više.\nBlaga zima i izostanak snežnih padavina u mnogim nižim predelima i gradovima u Srbiji uticali su da se opustimo u poslednjih nekoliko meseci, a dolazak kalendarskog proleća samo nas je dodatno učvrstio u uverenju da smo ove godine izbegli vožnju po snegu.\nMeđutim, kako smo još uvek u martu, poslovično najvarljivijem mesecu u godini, mesta opuštanju nema. Prema najavama meteorologa, mart će i ovog puta opravdati svoju reputaciju, pa će nam narednih nekoliko dana, osim niskih temperatura doneti i snežne padavine – čak i u nižim predelima.\nPodsećamo vas da su prema važećem zakonu do 1. aprila na snazi zimski uslovi vožnje, što znači da je u tom periodu obavezna upotreba sve četiri zimske gume, ukoliko na kolovozu ima snega, leda ili poledice – što su uslovi koji nas prema vremenskoj prognozi očekuju u narednih nekoliko dana.\nOsim toga, u slučaju snega, vozila koja se od 1. novembra do 1. aprila kreću van naseljenog mesta moraju biti opremljena i zimskim lancima u prtljažniku i moraju ih staviti na točkove ako se kreću deonicama na kojima je njihova upotreba predviđena saobraćajnim znakom.\nDopunite tečnost za vetrobranska stakla, vratite strugače leda i metlice za sneg iz podruma\nTakođe bi bilo dobro da proverite da li u spremniku automobila imate dovoljno tečnosti za vetrobransko staklo koja ne ledi, a ako nemate da ga dopunite.\nMetlica ili četka kojom ćete očistiti naslage snega sa parkiranog automobila takođe spada u spisak stvari koje treba da imate kod sebe narednih nekoliko dana, baš kao i strugač leda.\nS obzirom da se očkujete da sneg napada preko noći, ove dve alatke možete držati i u kući, kako biste ujutru pre ulaska u automobil najpre očistili snežni nanos, pa tek onda otvorili vrata vozila.\nKako je najavljeno, zimski uslovi za vožnju, uz snežne padavine i niske temperature, potrajaće čitave ove radne nedjelje, pa je neophodno da u sledećih nekoliko dana zadržimo viši nivo opreznosti i koncentracije u vožnji, iako je zbog pandemije i zabrane kretanje od 17 časova do 5 sati ujutru intezitet saobraćaja značajno opao.


Beta 25. januara 2021. 13:45\nDa bi se dostigla jednakost, zastupljenost svakog od pet regiona – Zapadna, Južna , Severna, Istočna i Centralna Evropa, trebalo bi da bude 20 odsto, bez obzira na broj članica koje čine region i veličinu populacije.\nOd osnivanja EU, Zapadna Evropa je dominirala i dalje dominira na vodećim pozicijama u Uniji sa 60 odsto svih imenovanja i 65 odsto ukupnog trajanja mandata, od čegaje trećina u EU institucijama, dakle na najuticajnim pozicijama.\nČak i kada se analize ograniče na poslednjih deset godina, na Zapadnu Evropu odlazi više od 50 odsto svih imenovanja, što je u skladu sa njenom populacijom, ali i više od 60 odsto kada je reč o institucijama EU, objavio je Juropien demokrasi konsalting (European Democracy Consulting – EDC).\nJužna Evropa se pozicionirala na drugo mesto sa oko 25 odsto svih imenovanja na vodeće pozicije i trajanja mandata, od čega trećina u EU institucijama, navodi se u izveštaju „Opservatorija geografske zastupljenosti u vodjstvu EU 2021“.\nU poslednjih deset godina zastupljenost Južne Evrope je porasla i u skladu je sa populacijom regiona. Istovremeno je region prekomerno zastupljen gledano prema broju članica.\nTrenutni sastav ljudi na vodećim pozicijama u EU – troje iz Zapadne Evrope i dvoje iz Južne Evrope, pokazuje dominaciju tih regiona u EU institucijama. Ta dva regiona su od 2004. zajedno imala 90 odsto imenovanja i 95 odsto trajanja mandata.\nNa trećem mestu je, ali daleko iza prva dva, region Severne Evrope sa oko sedam odsto ukupnih imenovanja i trajanja mandata i taj udeo jedva da je dostigao 10 odsto poslednjih godina.\nMedjutim, s obzirom na mali broj članica iz tog regiona i još manju populaciju (oko četiri procenta ukupne EU), Severna Evropa je pošteno zastupljena gledano prema broju članica i prezastupljena prema broju stanovnika.\nSrazmerno populaciji, Severna Evropa dobija dva puta veću zastupljenost od Zapadne Evrope od 2004. i izgleda da će se jaz povećati. Neravnoteža je još izraženija kada se posmatraju druga tela EU, gde je zastupljenost Severne Evrope 50 procenata.\nNa začelju su regioni Centralna Evrope i Istočna Evropa sa po 2,5 odsto svih imenovanja i dva procenta trajanja mandata. Medjutim, u periodu 2004-2016. situacija se popravila na oko 5-7 odsto svih imenovanja i manji procenat trajanja mandata.\nPodaci nisu ništa bolji ni kada se gleda prema broju članica, jedino se Centralna Evropa malo izdvaja kada se gleda prema veličini populacije, ali je to i dalje znatno manje od 20 procenata, odnosno od ravnopravne zastupljenosti.\nNa kraju, ta dva regiona su uglavnom zastupljena u agencijama EU, što su najmanje istaknuta mesta. Bez agencija, zastupljenost Istočne i Centralne Evrope je manja od 10 odsto.\nIstraživanje je obuhvatilo 72 EU entiteta, 89 pozicija i gotovo 500 nosilaca funkcija u periodu 1952-2020.\nNezavisne: Šmit stupa na dužnost u junu?\nLondon reagovao na reči Megan: Nema mesta rasizmu


Sjedište Telekoma, foto: Vijesti\nVlada Crne Gore, koja je prodala državni telekom, sada, devet godina kasnije, razmatra ideju osnivanja nove telekomunikacione kompanije.\n"Vlada razmatra ideju o osnivanju državne telekomunikacione kompanije", potvrdio je za naš Radio Predrag Boljević, nezavisni ekspert za telekomunikacije i član vladine radne grupe koja je sagledavala tehničke mogućnosti za realizaciju ovog projekta.\n"Smatram da se radi o dobroj ideji", kaže Boljević, koji dodaje da je nevjerovatno da je Vlada 2005. ispustila takvu zlatnu koku kakva je bio nekadašnji državni Telekom.\n"Telekomunikacioni biznis u Crnoj Gori obrće oko 15 posto BDB-a. Radi se o ogromnom novcu koji je suludo prepušten odlivu iz zemlje", naglašava Boljević.\nIako, poput Boljevića koristi izraz "naknadna pamet" i dio opozicije pozdravlja namjeru Vlade da osnuje novi državni telekom.\nPredsjednik Pokreta za promjene, Nebojša Medojević, inače po struci elektroinženjer, podsjeća da je osnivanje nove državne telekomunikacione kompanije prva plasirala njegova partija još prije nekoliko godina ali i izražava odredjene rezerve zbog činjenice da su ljudi koji sada pokreću ovaj projekat isti oni koji su neopravdano prodali nekadašnji državni Telekom.\n"Imam velike rezerve u odnosu na motive premijera Mila Đukanovića za ovakvu odluku jer je on jednom već prodao najvrijednije 'porodično srebro' - Telekom, iz korupcionaških motiva. Da li sad opet želi da osnuje telekom, u njega uložimo novac, proda ga strancu i on opet uzme proviziju, to je sada teško procijeniti", konstatuje Medojević.\nKakve su tehničke mogućnosti za osnivanje novog državnog telekomunikacionog operatera? Nezavisni ekspert za telekomunikacije Predrag Boljević kaže da država raspolaže značajnim resursima zbog kojih bi realizacija ovog projekta zahtijevala relativno mala sredstva.\n"Crna Gora u državnom vlasništvu posjeduje veoma značajne kapacitete koje je sa neznatnim ulaganjima moguće staviti u funkciju. Tu je infrastruktura Crnogorskog elektroprenosa, mreža ŽTO-a, regionalnog vodovoda i Radio-difuznog centra. Tu su i neki manji kapaciteti koji su vlasništvu lokalnih samouprava", napominje Boljević.\nNi novca ni autoputa\nCG Telekom je, za 114 miliona eura, 2005. godine prodat Matavu, danas Magyar Telekomu, koji je u vlasništvu njemačkog Deutsche Telekoma, uprkos kritikama i protivljenju značajnog dijela stručne i političke javnosti.\nŠteta se, po određenim procjenama, mjeri stotinama miliona eura, a po svemu sudeći, učinjena je na više načina.\nDio javnosti se pitao - zašto je uopšte bilo potrebno prodavati kompaniju koja se svrstava u "porodične dragulje" i koja je svake godine mogla da u državnu kasu ubaci više desetina miliona eura. Iz Vlade je, u vrijeme privatizacije to objašnjeno tezom da "država ne treba da se bavi biznisom", što je potkrijepljeno argumentacijom da će se novac od prodaje iskoristiti za gradnju autoputa, a danas nema ni novca ni autoputa.\nNaročito kritikovan element ovog privatizacionog aranžmana je činjenica da je Deutsche Telekomu pripala i kompletna infrastruktura u koju spada i takozvana telekomunikaciona kanalizacija, koja kupcu obezbjeđuje apsolutan monopol i mogućnost sticanja ekstra profita na tržištu usluga.\nŠlag na tortu je afera koju je 2012. otvorilo objavljivanje nalaza američke Komsije za hartije od vrijednosti, odnosno, pristanak Deutsche i Magyar Telekoma da, pored 60 miliona troškova za advokatske usluge, plate skoro 100 miliona dolara da njujorški Okružni sud obustavi proces zbog malverzacija prilikom kupovine crnogorskog telekomunikacionog operatera.\nU nalazu američke Komisije za hartije od vrijednosti se, između ostalog, pominjala i sestra visokog funkcionera koja je kao advokat bila umiješana u korupcionaške transakcije za koju je i sam premijer Milo Đukanović, u jednom intervjuu, rekao da se izvjesno misli na njegovu sestru Anu Kolarević.\n"Pokret za promjene bi prvo otvorio pregovore sa Magyar Telekomom i Deutsche Telekomom o promjeni vlasništva u Crnogorskom Telekomu zbog korupcije. Ako su SAD mogle da kazne Magyar Telekom i Deutsche Telekom sa 96 miliona dolara zbog korupcije u Crnoj Gori, može se samo zamisliti koliko bi nova crnogorska Vlada sa poštenim tužiocem mogla da izvuče novca, odnosno, da dobije akcija postojećeg Telekoma. Mislim da je to pravi put, ali Đukanović to ne može da radi jer bi time, kao neko ko je učestvovato u toj korupcionaškoj aferi, sam sebi otvorio krivični postupak", zaključuje Nebojša Medojević.